सब कुछ आ सब केहू बिकाऊ बा एहिजा – Anjoria\nDec 14, 2010 करप्शन, घोटाला, भ्रष्टाचार, लोकतंत्र, संसद\nअबही नीरा राडिया टेप कांड के मसला गर्मे चलत रहल ह आ एकरा में कई जने बड़हन आ आदर्श कहाए वाला मशहूर पत्रकार दलाली करत सुनल गइलें. एही बीच अतवार का रात एगो बहस का दौरान कुछ पोढ़ वक्ता कह दिहलें कि राज्यसभा बाजार बन गइल बिया आ ओकरा के बन्द कर देबे के चाहीं. कुछ समय पहिले संसद में सवाल पूछे का बदला रुपिया देबे लेबे के चरचा सामने आइल रहुवे. कतना आ का का गिनावल जाय. सब देख सुन के इहे लगत बा कि एह देश में हर कुछ बिकाऊ बन गइल बा.\nमानत बानी कि ई शब्द बहुते कड़ुआ आ कठोर बा आ सामान्य स्थिति में एह शब्दन से परहेज होखे के चाहीं. बाकिर जहवां प्रजा के रक्षा आ ओकरा के सुशासन देबे खातिर सरकार में भेजल गइल लोग भ्रष्टाचार करे में, ओकरा के लुकावे छिपावे में लागल होखे, आ कलम के सिपाही, जे सरकार से ले के न्यायपालिका आ प्रशासन तक हर क्षेत्र के गलत आचरण पर हमलावर होखे खातिर तइयार होखसु, खुदही दलाली करत पावल जासु त बचाव के राह का बाचीं ?\nअंगरेजी के दू गो वरिष्ठ पत्रकारन के टेलीफोनिक बातचीत का बारे में जवन जानकारी सामने आइल बा ऊ चउँकावे वाली बा. राजनीतिक नेतवन का बीच अपना रसूख खातिर मशहूर नीरा राडिया से एह संपादकन के फोन पर बातचीत के जवन अंश सामने आइल बा ओकर लबोलुआब इहे निकलत बा कि संसद में के बोली, कवना बाति पर बोली, केन्द्र में कवन नेता मंत्री बनीहें, कवन पत्रकार अपना स्तंभ में कवन बाति कवना तरीका से उठाई, ई सबकुछ पूंजीपति, उनकर दलाल, नेतवन के हितमित, पत्रकार, आ संपादक तय करेलें. लोकतंत्र के एहले घिनावन रुप अउर का हो सकेला ? ऊ लोग जे पत्रकारिता के आधार मानल जालें, सत्ता का दलाली में गरदन तक डूबल मिलिहें. जवन वरिष्ठ पत्रकार अतना घटिया कर्म में समाइल मिलल बाड़े का उनका के दिहल अलंकरण वापिस ना ले लेबे के चाहीं ?\nमौजूदा समय में पत्रकारिता एगो भयावह कुहासा से गुजरत बिया. बाजार, विज्ञापन, आ ढेर पइसा कमाये के लालसा का चलते संपादकन के हटावल जा रहल बा आ ओह लोग का जगहा मार्केटिंग वालन के लगावल जा रहल बा. पेड न्यूज का बाद राजनेतवन से नेटवर्किंग करत कार्पोरेट जगत संसद आ मंत्रिमण्डल तक के नियन्त्रित करे लागल बा. गलत काम कतहीं होखो ओकरा के बरदाश्त ना करे के चाहीं. कर्नाटक का मसला पर कांग्रेसो कुछ तर्क दे रहल बिया. ओह संदेहन के जाँच होखे के चाहीं बाकिर येदियुरप्पा के थैलीशाहन आ पेड न्यूज के शिकारो ना बने देबे के चाहीं.\nमौजूदा भारत अफ्रीका के कवनो नवजात आ भ्रष्ट समाज के दर्शन करावत बा जहवाँ कवनो क्षेत्र में ईमानदारी बांचले ना होखे. हालही के कुछ नमूना देख लीं. साठ से सत्तर हजार करोड़ के कामनवेल्थ गेम्स घोटाला, जवना में प्रधानमंत्री कार्यालय से ले के दिल्ली सरकार तक ले शक का दायरा में बा, टूजी स्पैक्ट्रम घोटाला एक लाख एकहत्तर हजार करोड़ के बा, मुंबई के आदर्श हाउसिंग सोसाइटी घोटाला जवन कारगिल के शहीदन के यादगारी के अपमान कर दिहले बा. आ जब विपक्ष एह सब घोटाला के संयुक्त संसदीय समिति से जाँच करावे के माँग करत बा त सरकार ओहिजा से ध्यान हटावे का कोशिश में लागल बिया.\nमानत बानी कि कवनो तरह के माँग लेके संसद के कार्यवाही में अड़ंगा लगावल संसदीय परम्परा आ संसदीय कामकाज के दायित्व के उल्लंघन होला. बाकिर जब देश अपना राजनेतवन पर भयंकर अविश्वास का दौर से गुजरत होखो त दोसर कवनो तरीका बाचतो नइखे. सरकारी पक्ष त भ्रष्टाचार का मुद्दा पर विपक्ष के नेतवन के बोलहू नइखे देत. संसदीय जाँच समिति का दायरा में पत्रकारन से नीरा राडिया के मसलो आ सकेला जवना से कि पता चलो कि बड़हन बड़हन संपादक आ मीडिया घराना सत्ता के समीकरण कइसे तय करेलें.\nहमनी का अपना लोकतंत्र का शान में गौरव गान करीलें जवन कि सहियो बा बाकिर ई कइसन लोकतंत्र हऽ जहाँ एक ओरि त देश ९ से १० फीसदी के विकास दर छूवत बा त दोसरा ओरि चालीस फीसदी लोग रोजाना बीसो रुपिया से कम में गुजारा करे ला अभिशप्त बाड़े. एक ओर चुनाव सुधार आ राजनीतिक ईमानदारी पर सेमिनार होखेला त दोसरा ओर जनता के धन लूट के स्विस बैंकन में सत्तर लाख करोड़ करिया धन जमा करावे वालन में देश के राजनेता आ उद्योगपतियन के नाम होला. जवन संसद अइसनका कुकर्मियन के, जे देश के माटी का साथ गद्दारी करत संविधान आ जनता के मजाक बनावस, बचावे में लागल होखो ओह संसद के बेकार आ नाकामयाबे कहल जाई.


रानी चटर्जी | CinemaBhojpuri.in\nMay 19, 2013 - इण्डस्ट्री न्यूज, कलाकार, गीत संगीत\n- Tagged: रानी चटर्जी, सरगम\t- 1 comment\tमां कृष्णा फिल्म्स (अमिताभ गुंजन चुन्नू) के प्रस्तुत कइल आ आस्था आर्ट फैजान हीना फिल्म प्रोडक्शन अउर लखन फिल्म इंटरनेशनल के बनावल भोजपुरी फिलिम ’रानी नं 786’ के आडियो सरगम ऑडियो रिलीज करी. एह फिलिम में सुपर अभिनेत्री रानी चटर्जी मुख्य भूमिका में बाड़ी. सरगम पर रिलीज होखे वाला ई…\nहैदर काजमी-रानी चटर्जी फिर एक साथ\n- Tagged: रानी चटर्जी, लड़ाई, हैदर काजमी\t- no comments\tसिनेमा भोजपुरी के रियल रंगबाज हैदर काजमी आ रानी चटर्जी के जोड़ी ‘रंगबाज’ फिलिम का बाद एक बेर फेरू तहलका मचावे वाला बा. एह जोड़ी के आवे वाली फिलिम “लड़ाई” के निर्माता गोपी यादव हउवें.गा। (शशिकांत सिंह-रंजन सिन्हा)\nMay 7, 2013 - इण्डस्ट्री न्यूज, फिल्म\n- Tagged: मनमोहन तिवारी, रानी चटर्जी\t- no comments\tमुम्बई आ बिहार में धमाकेदार प्रदर्शन क बाद ‘रानी चली ससुराल’ उत्तर प्रदेशो में अपना सफलता के डंका बजा दिहलसि. मनमोहन तिवारी आ रानी चटर्जी अभिनीत एह फिलिम में एह जोड़ी क बीच के लव केमेस्ट्री, कॉमेडी आ एक्शन पंच देखे देखावे लायक बा. मनमोहन तिवारी के एही फिलिम से…\nApril 10, 2013 - इण्डस्ट्री न्यूज, कलाकार, गीत संगीत\n- Tagged: गायिका, रानी चटर्जी\t- no comments\tओम सिरीज़ मूवी के बैनर तले बनत ’इन्सपेक्टर चॉदनी’ खातिर के भोजपुरिया हॉट गर्ल रानी चटर्जी पहिला बेर गाना गवली. एह गीत के संगीत रचले दामोदर राव आ लिखलें बाड़े सच्चिदानंद कवच, नारी प्रधान एह फिलिम के पूरा शूटिंग गुजरात के राजपिपला शहर में भइल बा. रानी चटर्जी के एगो…\nखुश बाड़ी रानी चटर्जी\nApril 10, 2013 - कलाकार\n- Tagged: रानी चटर्जी\t- no comments\tभोजपुरिया परदा के चर्चित नायिका रानी चटर्जी एह घरी बहुते खुश बाड़ी. आखिर होखसु काहे ना? जब उनुकर हालिया रिलीज ‘साली बड़ी सतावेली’ आ ‘गंगा जमुना सरस्वती’ बाक्स आफिस पर सफल भइल बा त. ‘साली बड़ी सतावेली’ एह घरी पूरा बिहार में शानदार व्यवसाय करत बा. एह फिलिम में रानी…\n‘रानी 786′ में विजय वर्मा आ रानी चटर्जी के सुपर हिट जोड़ी\nApril 6, 2013 - कलाकार, फिल्म\n- Tagged: रानी 786, रानी चटर्जी, विजय वर्मा\t- no comments\tसुपर हिट फिलिम ‘धड़केला तोहरे नावे करेजवा’ के एंग्री यंगमैन नायक विजय वर्मा आ सिनेमा भोजपुरी के सुपर नायिका रानी चटर्जी के जोड़ी एक हाली फेर देखे के मिली फिलिम ‘रानी 786′ में. एहमें विजय वर्मा के स्टंटो देखे के मिली. एह फिलिम के निर्माता मिलाप तिवारी, निर्देशक संजू शामी,…\n- Tagged: रानी चटर्जी, रानी चली ससुराल\t- 1 comment\tढेर दिन ले इंतजार करवला का बाद ‘रानी चली ससुराल’ अब अप्रैल महीना में बिहार आ उत्तर प्रदेश में धूम मचाए आवे वाली बा. मुम्बई में मिलल जबरदस्त सफलता फेरु देखा दिहलस कि आजुओ रानी चटर्जी के जादू बरकरार बा. (शशिकांत सिंह)\nभोजपुरी फिलिम “चांदनी” के शूटिंग पूरा भइल\nMarch 27, 2013 - कलाकार, फिल्म\n- Tagged: चांदनी, रानी चटर्जी\t- no comments\tओम सिरीज मूवी के बैनर तले बनत भोजपुरी फिलिम ’चांदनी’ के शूटिंग पूरा कर लिहल गइल बा. पन्द्रह दिन के एकर शूटिंग गुजरात के राजपिपला में करावल गइल. निर्माता अरुण कुमार शाह आ ओम कुमार, निर्देशक रतन राहा, संगीतकार दामोदर राव, गीतकार राजेश मिश्रा, सचिदानंद कवच, मुन्ना दूबे, पिंटू गिरी,…\nMarch 18, 2013 - कलाकार\n- Tagged: रानी चटर्जी\t- no comments\tनया नायक राकेश मिश्रा के ‘‘प्रेम दीवानी’’ हो गइली रानी चटर्जी. एह फिलिम में रानी प्यार, रोमांस, शरारत आ एक्शन करत नजर अइहें. रानी के हालही में रिलीज फिलिम ‘‘रानी चली ससुराल’’ पूरा मुंबई में धमाल मचवले बिया. (प्रशांत निशांत)


विराज भट्ट – पृष्ठ2– Anjoria\nमार्च 3, 2014 Editor\nभोजपुरी के एक्शन स्टार विराज भट्ट के नयकी फिलिम “बाज गइल डंका” में विराज भट्ट के लुक के पहिला झलक जारी कइल गइल बा जवनामें ऊ एगो डॉन का तरह…\nभोजपुरी सिनेमा के दिग्गज फिलिम “इ कईसन प्रथा” के प्रदर्शन २१ फरवरी से मुंबई के २२ गो थियेटरन में कइल जाई. मुख्य भूमिका एक्शन स्टार विराज भट्ट आ नंबर वन…\nफरवरी 7, 2014 Editor\nनिर्माता कांतिलाल पी मारू आ निर्देशक दिनेश यादव के फिलिम “कसम वर्दी की” मुंबई में सफलता के जश्न मनावत बिया. आ एह जश्न में शामिल बाड़े देखे वाला दर्शको लोग.…\nभोजपुरी एक्शन स्टार विराज भट्ट एह घरी बिहार के सिवान में अपना फिलिम “दौलत की जंग” का शूटिंग में लागल बाड़े. संजू बाबा निर्देशित एह फिलिम के निर्माता हउवे भगत…\nविराज भट्ट के जानेमन\nजनवरी 15, 2014 Editor\n“तू ही तो मेरी जान है राधा” का बाद विराज भट्ट एगो अउर रोमांटिक एक्शन पैक्ड फिलिम करे जात बाड़े जवना के नाम ह “जानेमन”. एह फिलिम मे विराज भट्ट…\nविराज भट्ट आजुकाल्हु सफलता के सातवाँ आसमान पर विचरत बाड़े. कई गो फिल्मन में व्यस्त विराज भट्ट का सोझा फिल्म के लाइल लागल बा. अबहीं विराज रामाकान्त प्रसाद के “दिलजले”…\nदिलजले के शूटिंग शुरु\nपिछला तीन साल से लगातार ब्लाक बस्टर फिल्म दे रहल निर्माता निर्देशक रामाकान्त प्रसाद के नयकी फिल्म “दिलजले” के शूटिंग पिछला दिने मुंबई के चांदीवली स्टूडियो में शुरु भइल. कुमारी…\nभोजपुरी सिनेमा के तिसरका दौर के सफल नायकन के नाम लिहल जाव त लोकेगायकन के नाम जुबान पर आई. बाकिर आजुकाल्हु लोकगायकन से अलग एगो अउरी सितारा चमक रहल बा…


रतन काका ( एगो कहानी ) * दूसरका भाग * - JaiBhojpuri.com\nरतन काका ( एगो कहानी ) * दूसरका भाग *\nPosted by Umesh Gautam on August 14, 2012 at 10:30am\nगर्मी के रात रहे , उमस के रात । गर्मी बिरहन औरत के तरह कलपत रहे आ कलपावतो रहे । मच्छर सुदखोर महाजन के तरह खुन चुसत रहस । बाकी काका के एह सब बातन से कुछ फर्क ना पड़त रहे , काहे कि उनुका अँदर त चिन्ता के बोरसी जरत रहे । असहुँ किसान के शरीर त स्टील के होला , कइसन गर्मी ? कइसन जाड़ा ? काका सुत के सोचत रहन , ''बबुआ के अइला पाँच दिन हो गइल बाकिर अभी ले चिन्तावा के बियाह के नामो ना लेल सा । घर त बनी चाहे ना बनी । अब का करी , ए महादेव ? '' काकी त कहिए फरिआ देले रहिती बाकिर काका बरीजी देले रहले .'' चिन्तावा के माई ! लइका अब सेआन हो गइल बा , कमाता , तू कुछ मत बोलिह ना त हाथ से निकली जाई त पछताए के परी । हमही मोका देखी के समझाईब ।'' सातवा दिने जब आकाश शहर जाए के तैयारी कइलस त काका बैग ले के बस धरावे चलले । जब रोड के जरी अइले त कहले , '' बेटा । चिन्तावा सेआन हो गइल बिया ओकर बियाह कइल कतना जरुरी बा , तू ही सोच । नाया घर ना बनी त ढहल घर मेँ ताहार आ चिन्तावा के शादी कइसे होई ? '' '' बाबु जी ! हमहुँ कहिए से एगो बात कहल चाहतानी । हम दिल्लिए मेँ शादी क ले ले बानी , राउर पतोह बाड़ा सुनर बाड़ी । हम किस्त प तीस लाख मेँ एगो फ्लैटो ले ले बानी बाकिर रउरा चिन्ता मत करब हम गाँवो खातिर कुछ करब । '' बेटा के बात सुन के काका के कान मेँ सीटी बाजे लागल , शरीर सुन्न हो गइल । कब बस आइल , कब बेटा गइल आ कब सइ के नोट हाथ मेँ धरवलस कुछ पता ना चलल । बहुत देर रोड प पटुअइला के बाद काका के अँदर से आवाज आईल '' का चिन्ता कइले बाड़ ? अभी ताहारा हड्डी मेँ बहुत जान बा । आपन खेत नइखे त का भइल ? दोसरा के खेत ले के बोअ , जोत आ नाया दुनिया बसाव । '' काका के मुठ्ठी कस गइल आ चल देले नाया आसमान के तलाश मेँ ! Views: 83\nTags: उमेश, एगो, कहानी, काका, गौतम, दूसरका, भाग, रतन Like 15 members like this\nComment by Umesh Gautam on August 14, 2012 at 10:54am अभिभावक तुल्य सँजय भैया , नवीन भैया के आदेश रहे कहानी जल्दी पुरा करे के त कहानी हाजिर बिया । निष्पक्ष राय के ईँतजार बा । प्रणाम आ जय भोजपुरी । Comment by नबीन भोजपुरिया ( NB ) on August 14, 2012 at 10:05pm उमेश जी प्रनाम आ जय भोजपुरी\nबहुत बरिआर आ सरिहार के डराँणी धई के चली रहल बानी , भाव से भरल एक दम ठंवे ठंवे पुरहर डेग डालत राउर ई कहानी बेजोड बिआ ।\nजय भोजपुरी Comment by Umesh Gautam on August 14, 2012 at 10:41pm नवीन भइया , इ सब रउरा सभे के प्यार आ दुलार के असर ह । प्रणाम आ जय भोजपुरी । Comment by sanjay panday on August 17, 2012 at 11:03am umesh bhaiya parnam aa jai bhojpuri |\nbahutsunnar bhai ji ekdam khanti bhasha aa bhavna se ot prot\nbahut sahi jat ba raur rachana| agale bhag ke johat bani |\nbahut bahut dhanyavad |\njai bnhojpuri | Comment by Umesh Gautam on August 17, 2012 at 8:53pm सँजय भैया , प्रणाम । हम अपना समझ से कहानी के अतने प खतम क देले बानी , बाकिर आगे रउरा सभे के मर्जी । जय भोजपुरी । Comment by Rajeev Mishra "राजीव भोजपुरिया" on August 19, 2012 at 8:04pm उमेश जी जय भोजपुरी जबले माई के अंचरा मे केहू धउर के जाई ना ओ अंचरा के मरम सुझाई ना !\nजबले खेतवा के धुरिया मे तनी लोटियाई ना माट्टी माई के मरम बुझाई ना !\nतनी देरी के आन्ही ह इ कंकर ईंट के बगइचा कब ढही जाई जनाई ना !\nकतनो समझाइब इ बतिया केहू बिरले के समझ आई !\nएक दम सही व्यथा बा !\nजय भोजपुरी जिहिं जा भोजपुरी ! Comment by Anoop Srivastava on August 22, 2012 at 9:35pm उमेश जी जय भोजपुरी आ सप्रेम अभिवादन,कम शब्दन में, आपन सगरो बाति कहि के आजु के सच्चाई आ समस्या के बहुत नीमन ढंग से ए कहानी में रउआ राखि देहले बानी .... अगिला के इन्तजार रही ...धन्यवाद आ जय भोजपुरी । Comment by Umesh Gautam on August 23, 2012 at 6:00pm राजीव चाचा जी आ अनुप भैया ! हम आभारी बानी । धन्यवाद ! प्रणाम आ जय भोजपुरी । Comment


Pappu Yadav again put behind bars – टटका खबर\nPappu Yadav again put behind bars\nपिछला तीन महीना से पुलिस के चकमा देत राजद के पूर्व सांसद राजेश रंजन उर्फ पप्पू यादव के पुलिस गुड़गाँव के एगो निजी अस्पताल से गिरफ्तार कर लिहलसि. ओहिजा से पप्पू यादव के पटना ले आइल गइल आ सीबीआई के विशेष न्यायाधीश का सोझा हाजिर करा के न्यायायिक हिरासत में बेउर जेल भेज दिहल गइल.\nराजेश रंजन पूर्णिया के माकपा सांसद अजीत सरकार के हत्या का आरोप में उमिर कैद के सजा दिहल गइल रहुवे बाकिर ऊ पटना हाई कोर्ट से जमानत ले लिहले रहन. सुप्रीम कोर्ट एह जमानत के रद्द कर दिहले रहे बाकिर तब से पुलिस उनका के गिरफ्तार ना कर पवले रहुवे. जब कोर्ट आपन नाराजगी जाहिर कइलसि तब जा के पप्पू के गिरफ्तार कइल गइल बा.\nEx MP Rajesh Ranjan alias Pappu Yadav was arrested on Monday fromahospital in Gurgaon. He was traceless for last three months and Supreme Court had taken strong notice of it as it has rejected his bail granted by Patna Hogh Court.


क्रिकेट | Anjoria's Weblog\nखेल में प्रकाशित किया गया | Tagged क्रिकेट, फिक्सिंग\t|2Replies\nसैलीब्रेटी बीसबीसा में भोजपुरी टाईगर्स भोजपुरी जवान के हरा दिहले\nभोजपुरी के प्रसिद्ध अभिनेत्री पाखी हेगड़े के कंपनी सेन्हूर इंटरटेनमेंट प्रा. लि गणतंत्र दिवस पर क्रिकेट आ भोजपुरी सिनेमा के एक दोसरा के पूरक बनावे का मकसद से सेलिब्रिटी क्रिकेट मैच करवलसि. गोरेगाँव के वीनस स्पोर्ट्स मैदान पर भोजपुरी फिल्म इंडस्ट्री के कलाकारन के दू गो टीम का बीच बीसबीसा मैच खेलावल गइल. एहमें भोजपुरी जवान टीम के कप्तान रहले दिनेश लाल यादव निरहुआ आ भोजपुरी टाइगर्स के कप्तान रहले मनोज तिवारी.\nमैच के उदघाटन निर्माता दीपक सांवत आ इन्कम टैक्स कमिश्नर एस. एस. पी. सिंह नारियल फोड़ के कइले. टॉस जीतके भोजपुरी जवान पहिले क्षेत्ररक्षण करे के फैसला कइले. पहिले बल्लेबाजी करत भोजपुरी टाइगर बीस ओवर में तीन विकेट का नुकसान पर 221 रन बनवले जवना में उत्तम तिवारी के शानदार शतक नाबाद 108 रन शामिल रहल. अजय शर्मा 64 रन के शानदारी पारी खेलले. कप्तान मनोज तिवारी आठे रन पर लपक लिहल गइले. उनुका के प्रवेशलाल यादव का गेंद पर आदित्य ओझा लपकले. अभय सिन्हा 10 रन आ सुधीर सिंह नाबाद6रन बनवले. एह पारी में भोजपुरी जवान का तरफ से बिक्रांत सिंह, प्रवेशलाल यादव आ दौलत चटर्जी एक-एक विकेट लिहले.\nबाद में 221 रन के स्कोर चहेटे उतरल भोजपुरी जवान टीम सिर्फ 163 रने बना पवलसि. सबले बेसी 40 रन आकाश मुखर्जी बनवले, रविकांत 32, प्रवेशलाल 17 आ आलोक कुमार आ प्रकाश जैश 11-11 रन बनवले. कप्तान निरहुआ सिर्फ4रन बना पवले आ उनुका के सुधीर सिंह के गेंद पर पगबाधा आउट दिहल गइल. मनोज तिवारी आ सुधीर सिंह दू दू विकेट, आ उत्तम तिवारी तीन विकेट लिहले. देव पाण्डेय आ विकास सिंह के एक-एक विकेट मिलल. मैन ऑफ दी मैच बनावल गइल 108 रन बनावे आ तीन विकेट चटकावे वाला हरफनमौला खिलाड़ी उत्तम तिवारी के.\nमैच से पहिले संवाददाता सम्मेलन में सेन्हूर इंटरटेनमेंट के लोगो मनोज तिवारी, दिनेशलाल यादव ‘निरहुआ’ आ पाखी हेगड़े जारी कइल लोग. पाखी हेगड़े बतवली कि सेन्हूर इंटरटेनमेंट के योजना बा फिल्म आ टी. वी. शो बनावे अउर बड़हन इवेंट करावे के. एह काम में उनुका भोजपुरी इंडस्ट्री से जुड़ल सगरी लोग के सहयोग मिलत बा. दुनु टीम के कप्तान मनोज तिवारी आ निरहुआ सेन्हूर इंटरटेनमेंट के एह पहल के स्वागत कइले.\nबतावल गइल कि सेन्हुर इंटरटेनमेंट अगिला महीना पटना में तीन मैच के शृंखला आयोजित करी.\n(सेन्हुर इंटरटेनमेंट के प्रवक्ता प्रशांत निशांत के रपट)\nइण्डस्ट्री न्यूज, कलाकार में प्रकाशित किया गया | Tagged क्रिकेट, निरहुआ, पाखी हेगड़े, भोजपुरी सितारा, मनोज तिवारी\t| Leaveareply\nPosted on अप्रैल 15, 2011 by Anjoria\nभोजपुरी सिनेमा के सुपर स्टार दिनेशलाल यादव निरहुआ पुरान क्रिकेट प्रेमी हउवें. पिछला दिने ऊ हैदराबाद में आपन शूटिंग रोक के मुंबई के वानखेडे स्टेडियम में विश्वकप क्रिकेट फाइनल देखे चहुँपल रहलें आ दिन भर रह के मैच के आनन्द लिहलें. जीत का खुशी में फेर भर रात मस्ती कइलें आ जीत के भरपूर आनन्द लिहलें. गौर करे वाला बात बा कि पिछला दिने होली पर निकलल निरहुआ के म्यूजिक अलबम में भारतीय टीम के हौसला अफजाई खातिर “दे द होली के त्योहारी वर्ल्ड कप ए धोनी” गाना गवले रहलें जवना पूरा वर्ल्ड कप का दौरान भोजपुरी क्रिकेट प्रेमियन में जोश भरत रहल.\nकलाकार में प्रकाशित किया गया | Tagged क्रिकेट, निरहुआ\t| Leaveareply\nPosted on फ़रवरी 24, 2011 by Anjoria\nकलाकार, फिल्म में प्रकाशित किया गया | Tagged क्रिकेट, रविकिशन\t| Leaveareply


जहानाटिकर-२ गाँव, कहलगाँव, भागलपुर\nⓘ जहानाटिकर-२ गाँव, कहलगाँव, भागलपुर ..\nⓘ जहानाटिकर-२ गाँव, कहलगाँव (भागलपुर)\nWikipedia: जहानाटिकर-२ गाँव, कहलगाँव (भागलपुर)\nकहलगव, भगलपर, जहनटकर, जहनटकरगकहलगवभगलपर, जहानाटिकर-२ गाँव, कहलगाँव (भागलपुर), भागलपुर जिला के गाँव. जहानाटिकर-२ गाँव, कहलगाँव (भागलपुर),\nजहनटकरगकहलगवभगलपर भागलपुर जिला के गाँव. जहानाटिकर-२ गाँव, कहलगाँव (भागलपुर) जहानाटिकर-२ गाँव, कहलगाँव (भागलपुर) जहनटकर कहलगव भगलपर\nभागलपुर जिला के गाँव शहजादपुर गाँव, सहकुंड.\nइमामपुर ३ गाँव, जगदीशपुर, भागलपुर, शामपुर १ गाँव, कहलगाँव, बिष्णुपुर गाँव, सनहौला, जहानाटिकर २ गाँव, कहलगाँव भागलपुर. कहलगांव में सड़क हादसे में पूर्व फौजी Hindustan. जहानाटिकर २ गाँव, कहलगाँव भागलपुर. जह न ट कर कहलग व भ गलप र ब ह र स थ त एक ग व ह श मप र कहलग व भ गलप र ब ह र स थ त एक ग व ह जगरन थप र. साधोपुर गाँव, कहलगाँव भागलपुर Owl. साधोपुर कहलगाँव, भागलपुर, बिहार स्थित एक गाँव है।. जहानाटिकर २ गाँव, कहलगाँव, भागलपुर. भागलपुर. अनुमंडल अस्पताल कहलगांव में प्राथमिक उपचार के बाद नाजुक हालत को देखते उन्हें मायागंज अस्पताल भागलपुर रेफर कर घायल अवस्था में सड़क पर बदहवास हालत में गिरे पूर्व फौजी को जहानाटिकर गांव के चिकू सिंह रघुवंशी और अन्य लोगों.


बे जनले नचला पर गोड़ टूटेला – Anjoria\nJun 24, 2011 भोजपुरी, लस्टम पस्टम\nरामचेला बड़ा उदास रहले. बाबा लस्टमानंद पूछले कि का हो मुँह काहे लटकवले बाड़ऽ ? रामचेला कहले, ई मीडिया वाला भाई लोग केहू तरह जीये ना दी. अब देखऽ ना, ओह दिन राजघाट पर अनशन पर बइठल भाजपाई भाई लोग के उदासी मेटावे खातिर भाजपा के बड़हन नेता सुषमा स्वराज एगो देशभक्ति गीत पर चार गो ठुमका लगा दीहली. अब त मच गइल बवाल. केहू कुछ कहे लागल केहू कुछ कहे लागल. अब तूहीं बतावऽ बाबा कि एहमें का गलत भइल ?\nअब ई जान ल कि हिंदी में एगो ढेर पुरान कहाउत बा कि “नाच ना जाने आंगन टेढ़ा.” अब एकर मतलब बड़े बड़े ग्यानी गुमानी लोग लगावे ला कि नाचे ना आवे आउर नाचे वाला कहत बा कि अंगने टेढ़ बा. लेकिन जान ल रामचेला कि एकर मतलब होला कि “जब नाचे के मन क जाई त अंगना टेढ़ बा कि सोझ बा ना बुझाई.” अब एकर सही माने का होई ई त बतकुच्चन वाला ओमप्रकाश भाई सही सही बतइहें. हाँ त हम कहत रहनी कि जब नाचे के मन होखो त टेढ़ अंगना ना लउकी. ओसहीं जब सुषमा भउजी के नाचे के मन हो गइल त राजघाट का लउकी ! अब नाचे के धुन में ई ना याद परल कि इहवां खाली प्रार्थना कइल जाला आ गाँधी बाबा के फूल चढ़ावल जाला, ढेर भइल त एगो पौधो रोप दिआला. अब जान जा कि ऊ मौका ना पार्टी के रहे ना फगुआ ना केहू के बियाह रहे आ ना केहू के बेटा भइल रहे कि नाचल जाव. लेकिन जब राजघाट ना याद परल त ई सब बात कहाँ से मन परी. सब भउजी बिसभोर क दिहली.\nअब एकरा पर जवन विवाद हो गइल बा ओह से सुषमा जी बहुत नाराज बाड़ी आ कहत फिरऽतारी कि सोनिया जी आ उनुकर सास इंदिरा जी के आदिवासियन के साथ नचला के वीडियो त तमाम बा. भाजपा के लोग ऊ वीडियो टीवी पर देखइबो कइल लोग. अब सुषमा जी के के बतावे कि ऊ लोग जब आदिवासियन का एरिया में गइल लोग, ओकनी का अपना परम्परा के मोताबिक जे नाचऽतारी सन आ ओकनी के मन राखे खातिर ई लोग ठुमका लगाइये दिहल त कवन अन्याय हो गइल ? ओह नाच पर त केहू कुछ ना कहल.\nअब सुषमा जी के नाराजगी के अउरी कारण बा. उनुकर कहना बा कि मीडिया उनुका नचलके के बात उड़ा दिहलसि आ धरना के खबर गोल क दिहलसि. अब भउजी के के बतावे कि मीडिया में त अनशन के समय आडवाणी जी दूध पीयत लउकले आ गडकरी के दिल्ली के एगो मशहूर मालिसघर में मालिस करवाये के खबर आइल रहे. अब उनका खीस एह बात के बा कि खाली उनुका नचले के बात हाईलाईट भइल. अब मीडियो बेचारा का करो ? जे खबर ना दीत त हो सकेला कि भउजी के ओहू से शिकायत हो जाइत. जइसन नेता लोग के अक्सर होला. वइसे नाचल कवनो गारी त ह ना. भगवान कृष्णो त गोपियन का साथे नाचत रहले. लेकिन भउजी के तकलीफ हो गइल बा. अरे कवनो मौका रहे नाचे के का ?अगर रामलीला मैदान में लाठीचार्ज का खिलाफ ई धरना रहे त नारा लगावल जाइत, भजन गावल जाइत, ई नचला के कवन दरकार रहे ? कहीं ई नाच ई बतावे खातिर त ना रहे कि हे बाबा देखऽ अब तूं सुराज ले आ के नेहरू जी का झोरा में डाल दिहलऽ आ देखऽ बाबा रामदेव ई राज के हमरा फाँड़ में डाल दे तारन. लेकिन का करब बाबा त फेल क गइले. अब राज ना मिलल त झूठहू नाराज हो तारी. एही पर कहल जाला बे जनले नचला पर गोड़े टूट जाला.\nOne thought on “बे जनले नचला पर गोड़ टूटेला”\nबहुते सुन्नर अउर सामयिक आलेख बा.


आलोक कुमार-निरहुआ के बहुते सफल जोड़ी फेरू साथ-साथ – Anjoria\nआलोक कुमार-निरहुआ के बहुते सफल जोड़ी फेरू साथ-साथ\nसिनेमा भोजपुरी के सबले सफल निर्माता आलोक कुमार आ सबले सफल स्टार दिनेशलाल यादव ‘निरहुआ’ क सुपरहिट जोड़ी एक बेर फेरू धमाल मचावे ला तइयारी करत बा. आलोक कुमार निरहुआ लेके आपन नइकी फिलिम ‘दूध का कर्ज’ बनावल शुरू कइले बाड़न.\nएह जोड़ी के सफल फिलिमन के सूची में ‘हो गईल बा प्यार ओढ़निया वाली से’, ‘निरहुआ चलल ससुराल’, ‘हो गइनी दिवाना तोहरे प्यार में’ शामिल बाड़ी सँ आ ‘गंगा जमुना सरस्वती’ एही महीना रिलीज होखे वाली बा. एह जोड़ी के तुलना ट्रेड पंडित आ दर्शक मनमोहन देसाई-अमिताभ बच्चन, पहलाज निहलानी-गोविन्दा, सुभाष घई-जैकी श्रॉफ, आदित्य चोपड़ा-शाहरूख खान जइसन सफल जोड़ियन से करेलें. आलोक कुमार आ निरहुआ दुनु के बारे में मानल जाला कि ई लोग भोजपुरी सिनेमा देखेवालन के नब्ज पकड़े में माहिर ह. एहीसे जब जब एह जोड़ी के कवनो फिलिम आवेला त ओह फिलिम के सफलता तय मान लिहल जाला.\n‘लाल दुपट्टा मलमल का’ एगो रोमांटिक एक्शन फिल्म


‘बनारसवाली‘ मोनालिसा शुटिंग पूरा कइली – Anjoria\nसिनेमा भोजपुरी के स्टार अदाकारा मोनालिसा पिछला दिने सूरत के अनेके लोकेशन पर अपना भोजपुरी फिलिम ‘बनारसवाली’ के शुटिंग पूरा कर लिहली. एह फिलिम में मोनालिसा के नायक बाड़े पवन सिंह. मोनालिसा के किरदार एहो बनारसी लइकी के बा.


April 2018 – Page3– टटका खबर\nदेवास बैंक नोट प्रेस में आजु से तीनो पाली में नोटछपाई शुरू\nदेवास, 17 अप्रैल. देश भर का एटीएम मशीनन में नगदी कै कमी का चलते मध्यप्रदेश के देवास के बैंक नोट प्रेस में आजु से तीनो पाली में नोट छापे के काम शुरू हो गइल बा. बैंक नोट प्रेस के उप महाप्रबंधक आर सी मोटवानी ई जानकारी देत कहलन कि देवास में 500 आ 200 रूपिया\nआधा लोग ओने, आधा लोग एने आ बाकी लोग हमरा पीछे आवे\nअहमदाबाद, 16 अप्रैल. राष्ट्रीय स्वयंसेवक संघ के गुजरात इकाई के तीन गो माथ नेता आपन पूरा माथा लगवलें कि विश्व हिन्दू परिषद के पुरनका कार्यकारी अध्यक्ष प्रवीण तोगड़िया अपना अनशन से बाज आ जासु बाकिर ऊ मनलें ना आ कहलें कि ऊ अनशन करे का फैसला पर अडिग बाड़न. प्रवीण तोगड़िया इहो कहलन कि पिछला\nयूपीए के हिन्दू आतंकवाद के जुमला बेकार हो गइल\nहैदराबाद, 16 अप्रैल. हैदराबाद में राष्ट्रीय जांच एजेंसी (एनआईए ) के विशेष अदालत बरास 2007 में भइल मक्का मस्जिद विस्फोट से जुड़ल मामिला में आजु फैसला सुनावत सगरी आरेपियन के बरी क दिहलसि काहें कि केहू का खिलाफ अइसन सबूत ना मिल सकल जवना का आधार पर ओह लोग के सजा दीहल जा सके. अदालत\nबिहार विधान परिषद के चुनाव करावे के जरुरत ना पड़ी\nपटना 15 अप्रैल (वार्ता). बिहार विधान परिषद के 11 सीटन ला होखे वाला चुनाव में अबहीं ले एगारहे गो उमीदवार मैदान में ताल ठोकले बाड़े जवना से लागत बा कि सभे के निर्विरोध चुनाव हो जाई. राजद का तरफ से चार जने पहिलहीं परचा दाखिल करा चुकल बाड़ें. आजु भाजपा का तरफ से तीन गो\nजौनपुर पुलिस दस हजार के इनामी बदमाश के गिरफ्तार कइलसि\nजौनपुर, 15 अप्रैल (वार्ता). जौनपुर पुलिस खुटहन इलाका से जोहात रहल एगो दस हजारी बदमाश के आजु मुठभेड़ क के गिरफ्तार कर लिहलसि. पुलिस अधीक्षक के के चौधरी ई जानकारी देत बतवलें कि खुटहन थाना प्रभारी निरीक्षक शिव शंकर सिंह आ खेतासराय थानाध्यक्ष योगेंद्र सिंह के नेतृत्व में खुटहन चौराहा का लगे मुठभेड़ क के\nमोतिहारी 15 अप्रैल (वार्ता). पूर्वी चंपारण जिला के सुगौली इलाका के रौशनपुर सपहा गांव में दिशा मैदान ला गइल नाबालिग से गांवे पूर्व मुखिया के बेटा अपना संघतियन साथे रेप क के ओकर गला दबाके मुआ दिहलसि. पुलिस सूत्र बतवलें कि रौशनपुर सपहां गांव में अपना भउजाई साथे शनिवार राति घर से दिशा मैदान ला\nगोरखपुर सड़क दुर्घटना में डा0 नन्दनी घोष के मौत\nगोरखपुर 15 अप्रैल (वार्ता). गोरखपुर के शाहपुर इलाका में आजु भइल सड़क दुर्घटना में डा0 नन्दनी घोष (55 बरीस) के मौत हो गइल. पुलिस बतवलसि कि शाहपुर इलाका के रहे वाली डा0 नन्दनी घोष रोज का तरह आजुओ सबेरे अपना पति का साथे आरोग्य मंदिर परिसर में टहले गइल रही. ओकरा बाद लवटत घरी सड़क\nआजमगढ़ मुठभेड़ में दू गो इनामी बदमाश समेत चार गो गिरफ्तार\nआज़मगढ़ 15 अप्रैल (वार्ता). आजमगढ़ जिला में अलग-अलग मुठभेड़ में 20-20 हजार के दू गो इनामी बदमाशन समेत चार गो के पुलिस गिरफ्तार कइले बिया. एह मुठभेड़न में दू गो बदमाश आ दू गो पुलिसवाले घवाहिल हो गइलें. पुलिस अधीक्षक अजय साहनी बतवलें कि भोर मे गंभरपुर आ रानी के सराय इलाकन में भइल पुलिस\nविधान परिषद चुनाव खातिर भाजपा उमीदवारन के नाम घोषित\nनयी दिल्ली, 15 अप्रैल (वार्ता). भारतीय जनता पार्टी (भाजपा) उत्तर प्रदेश अउर बिहार के विधान परिषद चुनाव खातिर अपना उमीदवारन के नाम आजु घोषित क दिहलसि. भाजपा का ओर से जारी विज्ञप्ति में एह उमीदवारन में बिहार के उपमुख्यमंत्री सुशील कुमार मोदी, आ मंत्री मंगल पांडेय अउर उत्तर प्रदेश सरकार में मंत्री महेंद्र सिंह आ\nदरियापुर, अमनौर, इसुआपुर, परसा, जलालपुर समेत कई जगहा भइल अगलगी के हादसन में लाखौं के फसल, घर आ संपति राख होखे के खबर बा. हरदिया चँवर के आग बुतावे में पाँच गो दमकल लगली सँ तब जा के आगि पर काबू पावल जा सकल. अमनौर के मनौरपुर कानू टोला में कई गो मड़ईयन के राख\n15 अप्रेल 2018 सबेरे 10 बजे तक के स्थिति रैंक देश स्वर्ण रजत कांस्य कुल 1 आस्ट्रेलिया 80 59 59 1982इंगलैण्ड 45 45 46 1363भारत 26 20 20 664कनाडा 15 40 27 825दक्खिन अफ्रीका 15 16 15 46\nअचंत के एकल के त साथियान-मणिका के मिश्रित युगल के कांसा\nगोल्ड कोस्ट, 15 अप्रैल (वार्ता) भारत के मणिका बत्रा 21वां राष्ट्रमंडल खेलन के आखिरी दिने अतवार के जी साथियान का साथे टेबल टेनिस के मिश्रित युगल टीम स्पर्धा के कांस्य पदक मुकाबले में जीत दर्ज करत एह खेलन के चउथा पदक अपना नामे कर लिहली. पुरूष एकल के कांस्य पदक मुकाबला में अचंत शरत कमल\nविहिप चुनाव में हार का बाद तोगड़िया गुट के बवाल\nअहमदाबाद, 14 अप्रैल (वार्ता). विश्व हिन्दू परिषद के इतिहास में पहिला बेर करावल गइल चुनाव में अपना खेमा के करारी हार से खोंखियाइल प्रवीण तोगड़िया गुट आजु अहमदाबाद में विहिप के प्रदेश मुख्यालय पर जम के नारेबाजी कइलें आ बवाल कटलें. अंतर्राष्ट्रीय अध्यक्ष पद खातिर भइल चुनाव में चुनाव में अपना समर्थक राघव रेड्डी के\nजौनपुर में हर्ष फायरिंग में प्रधान पति समेत तीन जने घवाहिल\nजौनपुर, 14 अप्रैल (वार्ता). जौनपुर जिला में एगो विवाह समारोह का दौरान कइल गइल हर्ष फायरिंग में तीन जने घवाहिल हो गइलें. पुलिस बतवलसि कि सरायख्वाजा इलाका के गोसाईपुर गाँव के इमरान के लड़की के शादी आजु इटौरी के मुनिया गाँव के मोहम्मद फारूख के लड़िका साथे तय रहुवे. नियत समय पर बारात पहुँचल. साँझ\nकुशीनगर में शराब के जखीरा बरामद, पांच जने गिरफ्तार\nकुशीनगर 14 अप्रैल (वार्ता). कुशीनगर के कप्तानगंज आ तरयासुजान इलाका से पुलिस आजु पांच गो तस्करन के गिरफ्तार करत ओहनी का कब्जा से 550 पेटी शराब बरामद क लिहलसि. पुलिस अधीक्षक अशोक कुमार पाण्डेय पत्रकारन के बचलें कि कप्तानगंज में पुलिस आ स्वाट टीम मिल के पंजाब निर्मित अवैध शराब के एगो कन्टेनर कब्जा में\nगोण्डा 14 अप्रैल (वार्ता). गोण्डा जिला के उमरीबेगम गंज इलाका के बरौली टेंपरा सरपत जंगल से नशीला पेय पिया के वाहन लूटे वाला गिरोह के दू गो बदमाशन के आजु लूटल गइल ट्रैक्टर ट्रॉली का साथे गिरफ्तार क लीहल गइल. पुलिस अधीक्षक लल्लन सिंह पत्रकारन के बतवलन कि पिछला 10 अप्रैल के उपेन्द्र सिंह नामके\n14 अप्रेल 2018 साँझ4बजे तक के स्थिति रैंक देश स्वर्ण रजत कांस्य कुल 1 आस्ट्रेलिया 72 55 57 1842इंगलैण्ड 40 38 40 1183भारत 25 14 18 574कनाडा 15 39 26 805दक्खिन अफ्रीका 13 11 13 37


भ्रष्टाचार एनहु-ओनहुं चारू इयोर – Anjoria\nभ्रष्टाचार एनहु-ओनहुं चारू इयोर\nApr 28, 2011 भोजपुरी, भ्रष्टाचार, लस्टम पस्टम\nसियावर बाबू के मुँह पर बड़ा दिन का बाद हँसी लउकल. बाबा लस्टमानंद से ना खेपाइल. सियावर बाबू सरकारी अफसर हउवन. सरकारी कर्मचारी अउर आफिसन के बारे में सब कुछ जाने ले. एही से जब ऊ भेंटास त मुँह माहुर अस कइले रहस. बाबा का संगे एगो पत्रकारो रहे. जब उनका ई पता चलल कि बाबा के संगे वाला आदमी पत्रकार ह आ कलकाता के अखबार में लिखेला त एक दम पायजामा से बाहर हो गइले. जइसे देस के बनावे के जिम्मा पत्रकारने के होला. कहले – तूं पत्रकार लोग खाली घूमत रहेलऽ. देस में आतना कुछ हो रहल बा आ तूं लोग कुछ लिखत नइखऽ. जब उनुका बुझाइल कि बात कुछ बेसि कह गइले त कहले कि अरे देस के सुधारे के जिम्मेदारी त पत्रकारे लोगन पर रहेला न. अब इहे देखऽ करप्शन के हाल. पत्रकार ना रहिते सँ त ई बार आतना खुलित का ? लेकिन फिर कहले कि ओकरा से का होई. आजु ले भ्रष्टाचार का मामिला में कवनो नेता के सजा भइल बा का ? गिरफ्तारी ले त सब कुछ ठीक चलेला, ओकरा बाद फुस्स ! लेकिन अचानक सियावर बाबू के चेहरा पर हँसी आ गइल.\nकहले – भाई बड़ा दिन के बाद मन के शांति मिलल बा. जब मिस्र के होस्नी मुबारक का बारे में सुननी. भाई वाह ! ऊ त भ्रष्टाचार का मामिला में राजा आ कलमाडिओ के पीछे छोड़ दिहलसि. अबले त इहे मालूम रहे कि हमार देस भ्रष्टाचार का मामिला में सिरमौर बा लेकिन अब बुझाइल कि करप्शन का मैदान में एक से एक कलाकार बा लोग. लेकिन हमरा हँसे के कारण ई ना हऽ भाई. हमरा हँसे के कारण ह कि वाह रे मिस्र के जनता. तीस बरिस ले बर्दाश्त कइलस आ जब ना बर्दाश्त भइल त ओकरा के गद्दी पर से घिसिया के उतार दिहलस.\nबाबा पूछले कि का हमनियो का देस में अइसन होई ? सियावर बाबू कहले कि हमनी में सबसे बड़हब कमी बा कि हमनी का अपना के तीसमार खाँ बुझेनी सँ. ई बुला जानी सँ कि सबसे बड़हन तीसमार खाँ त ऊपर बइठल बा. ऊ जब लाठी चलाई त नीमन नीमन लोग के हवा निकल जाई. अब ऊ हजारे काका का हाथ में डंडा थमा दिहले बा. देखत चलव भ्रष्ट लोगन के दाशा.\nई जग ह भ्रष्टाचारी !\n2 thought on “भ्रष्टाचार एनहु-ओनहुं चारू इयोर”\nkaki ji, raur vyang pad ke bahute hi badiyan lagal. dhanyabad.\nVerry Good this topic.


बिहार में का बा? बताने के लिए आपस में भिड़ीं बिहारी कलाकार मैथिली ठाकुर और नेहा सिंह - The Daily Bihar\nHome राजनीतिक खबरें बिहार में का बा? बताने के लिए आपस में भिड़ीं बिहारी कलाकार...\nPrevious articleअभी-अभी : मुंबई के बांद्रा कोर्ट ने कंगना रनौत पर एफआईआर दर्ज करने का दिया आदेश\nNext articleबिहार के बेटे ने प्रतिभा का बजाया डंका, विदेश से मिली एक करोड़ रुपए की स्कॉलरशिप\nविधानसभा चुनाव की तिथि बढ़ेगी, इन राजनीतिक दलों ने आयोग को पत्र लिख की मांग\nRJD सुप्रीमो लालू से मिलने रांची जा रहे एक्सीडेंट के शिकार राजद के दूसरे नेता...\nमहागठबंधन में सीटों का जल्द होगा ऐलान, राबड़ी आवास पहुंचे तेजप्रताप व मुकेश सहनी\nविमान क्रैश होने से पहले पायलट ने दो बार की थी प्लेन को सुरक्षित लैंड...


रोटी कब तक पेट बाँचती? : (डॉ.) कविता वाचक्नवी\nरोटी कब तक पेट बाँचती?\n[ अपने कविता संकलन "मैं चल दूँ" (२००५) से उद्धृत ]\nसत्ता के संकेत कुटिल हैं\nध्वनियों का संसार विकट\nविपदा ने घर देख लिए हैं\nनींवों पर आपद आई\nवंशी रोते-रोते सोई\nपुस्तक लगे हथौड़ों-सी\nउलझन के तख़्तों पर जैसे\nपढ़े पहाड़े - कील ठुँकें,\nदरवाजे बड़-बड़ करते हैं\nसीढ़ी धड़-धड़ बजती है\nरोटी अभी सवारी पर चढ़\nधरती अंबर घूमेगी\nदुविधाओं के हाथों में बल नहीं बचा\nसुविधाएँ मनुहार-मनौवल भिजवाएँ।\nPosted by Kavita Vachaknavee at 12:56 AM


टटका खबर, शुक, एकादशी, चईत अँजोरिया, 2078 विक्रमी – टटका खबर\nApr 23, 2021 कोरोना, क्रिकेट, क्सर, गोण्डा, चंपारण, जौनपुर, पलामू, पश्चिम बंगाल, मिर्जापुर, येचुरी, रेल हादसा, विधासभा चुनाव, शाहजहाँपुर, शेयर बाजार, सारण, सासाराम\nपश्चिम बंगाल के 43 गो विधानसभा सीटन पर करावल गइल मतदान में करीब 79 फीसदी मतदान के खबर बा. एकरा साथही पश्चिम बंगाल चुनाव के छह डेग पूरा हो गइल आ अब दू चेग अउर रहि गइल बा. एही बीच निर्वाचन आयोग अबसे पश्चिम बंगाल में रोड शो, पदयात्रा, साइकिल भा वाहन रैलियन पर काल्हु बियफे साँझ से कोरोना महामारी का चलते रोक लगा दिहले बा. अब पाँचौ से अधिका लोग जुटे वाला कवनो रैलियो ना होखी. बजलऽ ए शंख बाकिर बहुते गँवा के.\nदेश में काल्हु करीब 1 लाख 36 हजार लोग कोरोना छूताह भइला का बाद ठीक हो गइलन. अबहीं ले 1 करोड़ 34 लाख से अधिका लोग कोरोना भइला का बाद ठीक हो गइल बाड़ें. अहसे घबरइला के जरुरत नइखे. बेमतलब अपना घर में आक्सीजन सिलिण्डर मत जोगाड़ीं. रेमसेडेविर इंजेक्शनो का पीछे मत पड़ीं. ई कोरोना के कवनो रामवाण इलाज ना हवे.\nयूपी के शाहजहाँपुर में भइल एगो रेल हादसा में पाँच जने के मौत हो गइल आ आधा दर्जन लोग घवाहिल हो गइल. कटरा इलाका में नेशनल हाईवे 24 पर बनल हुल्लासनगरा रेलवे क्रॉसिंग फाटक पर ई हादसा भइल जब लाइन पार करे का होड़ में दू गो ट्रक, एगो वान, अउर एगो बाइक लखनऊ चंडीगढ़ सुपरफास्ट एक्सप्रेस का चपेटा में आ गइले.\nमार्क्सवादी कम्युनिस्ट पार्टी के महासचिव सीताराम येचुरी के बेटा आशीष येचुरी के काल्हु कोरोना का चलते मौत हो गइल. देश के सगरी नेता आपन शोक जतवले बाड़ें.\nबक्सर जिला के राजपुर इलाका के रसेन गाँव में एगो ट्रैक्टर पलटला से एगो नवही के मौत हो गइल आ एक आदमी गभीराहे घवाहिल हो गइल.\nसासाराम के मशहूर चिकित्सक डॉ उपेन्द्र वर्मा के कोरोना से मौत हो गइल बा.\nबॉलीवुड के नदीम श्रवण जोड़ी के लोकप्रिय संगीत निदेशक श्रवण राठौड़ के मौत काल्हु बियफे का दिने कोरोना से हो गइल.\nपश्चिम चंपारण जिला के भंगहा इलाका में सशस्त्र सीमा बल के जवान एगो तस्कर के पांच किलो चरस का साथे गिरफ्तार क लिहले.\nसारण जिला के गड़खा इलाका में शिवहरियां चंवर से 45 बरीस उमिर का लगभग के एगो अनजान आदमी के लाश मिलल बा.\nमिर्जापुर के चील्ह इलाका के सारीपट्टी गांव में बियफे सबेरे एगो ट्रक से कचरा के एगो औरत के मौत हो गइल.\nजौनपुर के सरायख्वाजा इलाका के धौरईल गांव के एगो डाक्टर के बाइक से आइल बदमाश गोली मारके भाग गइलें. घवाहिल डाक्टर के खराब हालत देखत वाराणसी रेफर क दीहल गइल.\nगोण्डा जिला के मोतीगंज इलाका के तरगांव में तेज आंधी में गिरल दीवाल का नीचे दबइला से एक आदमी के मौत हो गइल आ दू जने घवाहिल हो गइलें.\nझारखंड के पलामू जिला के लेस्लीगंज में पेट्रोलिंग पर निकलल वाहन पलटला से एगो पुलिस सब इंस्पेक्टर के मौत हो गइल आ तीन गो पुलिसकर्मी घवाहिल हो गइलें.\nबक्सर जिला के राजपुर इलाका में बियफे का भोरे एगो ट्रैक्टर पलट गइल आ रसेन गांव के एगो आदमी के मौत हो गइल आ एक आदमी घवाहिल हो गइल.\nदुनिया का शेयर बाजारन से मिलल संकेतन के असर भारतो के शेयर बाजार पर पड़ल आ साप्ताहिक वायदा बाजार के समापन का दिने बाजार तेजा में लवटि आइल. आजु शुक का दिने विदेशी बाजारन के संकेत गिरावट के बा.\nआईपीएल क्रिकेट में काल्हु रॉयल चैलेंजर्स बेंगलुरु दस विकेट से राजस्थान रॉयल्स के हरा दिहलसि.


भोजपुरी में मानकीकरण के जरूरत … कतना व्यवहारिक ? – भोजपुरी साहित्य सरिता\nसाहित्य के साँच आ संवेदनसील मानके सिरजना के राहि डेग बढ़ावल सुखकर होला। मने एगो अइसन प्रेरक तत्व जवना के प्राण तत्व मान के सृजन के समाज खाति एगो आइना का रूप में परोसला के सुघर दीठि आ संकल्पना का संगे सोझा ले आवे खाति प्रतिबद्धता के एगो मानक मानल जाला। अइसन सृजन अपना भीतरि ऐतिहासिकता के बिम्ब जोगावत आगु बढ़त देखला। अझुरहट आ बीपत का बीच साहित्य एगो नीमन व्यवस्था देस आ समाज का सोझा राखेला। अगर व्यवस्था एकरूपता का संगे सोझा आवेले त ओकरा के बूझल आ बूझलका का अनुरूप आचरण जिनगी में उतारे के परयास मनई करेलें। एकरूपता मने पुरुब से पछिम आ उत्तर से दखिन सगरों एक लेखा। कुछ अइसने जरूरत भोजपुरी में होखल अब जरूरी बुझाये लागल बा। एह एकरूपता के मानकीकरण के नाँव से जानल जाला। भोजपुरी में अबले मानकीकरण के दिसाई काम नइखे भइल। मानकीकरण एगो लमहर चले वाली प्रक्रिया ह। बाकि पहिले ओह दिसाई भोजपुरी के पुरोधा लोगन में एगो सहमति,समन्वय आ सार्थक बतकही के बन्हा के बनला के पहिल जरूरत ह।मानकीकरण के प्रक्रिया के शुरू करे खाति एगो समरथ नेतृत्व के जरूरत सभे महसूस करेला, काहें से कि भोजपुरिया साहित्य जगत अपने समाजे लेखा गोल-गोलबंदी के कुइयाँ में पँवर रहल बा। क्षेत्र,जात,धरम, चुनरी आ पियरी क फेरा का बहरा निकर के खुलल मन-मिजाज से भाषा के खाति कुछ करे क शुरुवात जरूरी बा। भोजपुरी में एह घरी हर विधा में साहित्य लिखा रहल बा, किताबो छप रहल बाड़ी सन। ढेर-थोर पत्र-पत्रिकों निकल रहल बाड़ी।\nअगर हमनी के गियर्सन के आधार मान के देखल जाव त उनुका वर्गीकरण से असहमत होखल संभव नइखे। मुख्य भोजपुरी आ पश्चिमी भोजपुरी(काशिका) का भीतरों ढेर भिन्नता देखाई पड़ेले।सगरे भोजपुरिया क्षेत्र में एगो कहाउत सभे सुनावत भेंटा जाला- ‘कोस कोस पर बदले पानी, चार कोस पर बानी।’भोजपुरिया क्षेत्र के असल साँच इहे बा। एह बोली-बानी से अमरित लेत भोजपुरी लेखन खाति एगो सर्वमान्य पद्धति विकसित होखल जरूरी बुझा रहल बा। जवना से भोजपुरी साहित्य में एकरूपता के समावेस होखे। कई गो प्रकाशक लोगन आ अलगा-अलगा क्षेत्र के लोगन का बीच शब्दन का लेके विमर्श होत त देखला, बाकि निर्णय पर ना चहुंप पावेला । लोग ई कहि के किनारा क लेवेला कि ‘हो सकेला रउरा इहाँ बोलल जात होखी, बाकि हम सुनले नइखीं।’ कवनो भाषाई विमर्श के खुला मन-मिजाज से होखल आ एगो निर्णय पर चहुंपल एकरूपता मने मानकीकरण के नियरा जाये के रहता बनाई।\nअब सै बाति के एक बात, उ ई कि जब एकरा सभे मानत बा कि भोजपुरी में मानकीकरण होखे के चाही त फेर देर कवना बाति के बा? एकर अलखे जगावला भर से काम त ना चली, एह दिसाई कुछ सार्थक पहल शुरू होखे, ओहमें समरथ लोग आपन योगदान देवे शुरू करे। भोजपुरी में विद्वान लोगन के कमी नइखे,एगो प्रबुद्ध मण्डल बने आ उ एकर नेतृत्व अपना हाथ में लेवे आ शुरुवात काइल जाय। प्रबुद्ध मण्डल बनावे खाति जरूरी प्रतिनिधित्व के धियान में राखत एगो सार्थक विमर्श के शुरुवात पहिले जरूरी बा। भोजपुरी भाषा के कबों राजकीय संरक्षण नइखे मिलल, तबो ओकर गति आ बहाव चल रहल बा। एही से ई समझ के आगु चलल शुरू होखे कि मानकीकरण ला कबों राजकीय सहायता ना भेंटाई। इहो काज भोजपुरिया लोगन के अपनही दम पर करे के परी। एह दिसाई पत्र-पतरिकन के जवन जिमवारी बने, सभे सहज तइयार भेंटाई।भोजपुरी साहित्य सरिता अपने दायित्व बोध से एह जग में एक अंजुरी जल लेके तइयार बा। एह सोच का संगे हमनी के पतिरका के सितंबर अंक राउर सभे के सोझा लेके आ रहल बानी सन। एह पतिरका के सम्पादन खाति लेखक लोगन के सहयोग आ नेह-छोह पहिला दिन से मिल रहल बा, आगहूँ मिलते रही, अइसन बिसवास बा। जय भोजपुरी।\nसंपादकीयजयशंकर प्रसाद द्विवेदी\nसाहित्य एगो अइसन शब्द ह जवना के लिखित आ मौखिक रूप में बोले जाये वाली बतियन...


‘कब जागोगे’ के गाना रिकार्ड भइली सँ – Anjoria\nपूनम प्रोडक्शन इंटरटेंमेंट के बैनर तले बने जात भोजपुरी फिल्म ‘कब जाओगे’ के गाना के रिकार्डिंग पिछला दिने मुंबई के चार बंगला म्हाडा के पंचम स्टूडियो में पूरा करा लिहल गइल. एह फिल्म में कुल आठ गो गाना बा जवना के कल्पना, इंदू सोनाली, रितेश सिंह, अल्का झा शिवांगी ‘शिवा’आ घुंघरू का आवाज़ में रिकार्ड करावल गइल. संगीतकार गणेश पाण्डेय आ घुंघरू हउवें आ गीत लिखल हवे जिग्नेश कुमार आ गुड्डू लहरी के. निर्माता आर.के. निषाद, निर्देशक अनिल लहरी, लेखक सागर अंजाना, छायाकार हीरा सरोज हउवें. मुख्य कलाकार सुजीत कपूर, सागर अंजाना, रश्मि श्रीवास्तव, अजय शानू, अमित लाल यादव, प्राची कुंदन वगैरह बाड़े,


What is the need of substitute of Vulgar songs in Bhojpuri Bhojpuri में अश्लील गाना के विकल्प के जरूरत ही काहे पड़ताs?\nभोजपुरी फिल्मन में नीमन गीत के बीच खराब गीत खोजलो पर ना मिले आ, एगो इहो बेरा बा कि भोजपुरी फिल्मन में फूहर गीतन के बीच बहुत मुश्किल से एकाध गो नीमन गीत सुने के मिल जाला. ध्यान से देखला पर लागेला कि ओह घरी खराब गाना के विकल्पे ना रहे. काहें ना रहे?\nLast Updated: May 11, 2021, 10:43 AM IST\nबहुत क्रूर कालखंड से गुजरत बानी जा हमनी के. रोज केहू ना केहू अपना बीच से दुनिया छोड़ के जाता. सभे दहशत में बा. जे बेमार बा, ओकर त आउरो हार्ट बीट बढ़ल रहsता. कब केकर का हो जाई, कुछ नइखे पता. बहुत पहिले हम एगो शेर लिखले रहनी-\nभावुक हो ई जिनगी त पतझार के पतई ह\nई काल्ह रही कहवाँ, केकरा ई खबर बाटे\nबाकिर इहाँ त बगइचा के बगइचा साफ़ होता. मौत के अइसन तांडव हम त पहिले कबो ना देखले रहनी ह.\nअइसना में डॉक्टर आ शुभचिंतक लोग कहsता कि सोशल मीडिया से तनी दूर हो जा आ कुछ बढ़िया गाना-बजाना सुनs. भोजपुरी प्रेम के वजह से भोजपुरी गाना खोजsतानी. सर्च में ऊपर से नीचे ले उटपटांगे आइटम लउकता. परिवार आ बाल-बच्चा साथे बा. सर्चो करे में डरे लागsता. कब अश्लील दृश्य आँख का सोझा आ जाय, नइखीं कह सकत.\nअब पुरनका फिल्म के गाना सुने लागल बानी. उ सब गाना जवना के लेके हमनी के सीना चौड़ा करेनी जा. लेकिन मन में एगो टीस उठsता कि का भोजपुरी गीतन के सम्मान दिआवे खातिर हरमेसा 60 साल पीछे जाए के पड़ी? एगो कहावत बा, ‘बाबा हमार घीव खइलें आ हमार हाथ महकsता’ - कबले बाबा के जमाना वाला गीतन के चोंप पर भोजपुरिया सम्मान के शामियाना तनात रही?\nआँख में पानी रहे पुरनका लोग के पास\nउहो एगो बेरा रहे कि भोजपुरी फिल्मन में नीमन गीत के बीच खराब गीत खोजलो पर ना मिले आ, एगो इहो बेरा बा कि भोजपुरी फिल्मन में फूहर गीतन के बीच बहुत मुश्किल से एकाध गो नीमन गीत सुने के मिल जाला. गजब के उलट-फेर भइल बा ए चनेसर. ध्यान से देखला पर लागेला कि ओह घरी खराब गाना के विकल्पे ना रहे. काहें ना रहे? एकर जवाब खोजब त पता चली कि 60 के दशक में हिन्दी के फलत-फूलत इंडस्ट्री के समानांतर भोजपुरी सिनेमा के एगो इंडस्ट्री के रूप में खड़ा करे वाला लोग प्रबुद्ध रहे, दूरदर्शी रहे आ सही मायने में सच्चा कलाकार रहे. ओकरा समाज अउरी आवे वाला पीढ़ी खातिर नैतिक जिम्मेदारी के बोध रहे. उ नाजिर साहेब होखीं भा चित्रगुप्त, शैलेन्द्र, एस. एन. त्रिपाठी, लक्ष्मण शहाबादी भा अंजान होखीं, तबे आजुओ एक एक गाना लोगन के जुबान आ स्मृति में बा.\nनयका दौर के सोच आ शब्द-संयोजन त देखीं\nएकरा उलट भोजपुरी गीत-संगीत के चूल्हे-भाड़ में झोंके वाला अब के गायक-गीतकार-संगीतकार के शब्द संयोजन आ सोच देखीं. भतार, मेहर, सेज, चोली, लहंगा, ढोंढ़ी, सुहागरात, पलंग, बेडरूम में अउँजिया के भोजपुरी हाँफ रहल बा. गीत-संगीत के संसरी काहें टँगाइल बा, जदि एकर कारण खोजे जाएम त पता लागी कि ई त जवन एह बेरा गीत-संगीत के मठाधीश बनल बाड़ें उ सभ अश्लील कंटेन्ट के सड़ल-बजबजात एल्बम के दुनिया से भोजपुरी सिनेमा में आइल बाड़ें. सभे जानत बा कि भोजपुरी फिल्मन के निर्माण दू बेर ठप्प पड़ल. नब्बे के दशक में लगभग बंद रहे आ ई तीसरा दौर ह जवन पिछला दू दशक से चल रहल बा. त ठप्प पड़ल समय में अश्लील कंटेंट के छिंटाइल बिया अब बरगद बन गइल बा. यूट्यूब क्रांति के बाद त ई काम अउरी आसान हो गइल. कवनो रोक-टोक नइखे. जेकरा जवन मन तवन गावsता.\nभोजपुरिये वाला लोग भोजपुरी के नाश कइल\nजब तिसरका दौर चालू भइल त टेक्नीशियन त दोसरा भाषा के फिल्म इंडस्ट्री से अइलें लेकिन कलाकार में ज्यादातर एल्बम इंडस्ट्री के लोग सक्रिय हो गइल. जब पूरा एल्बम इंडस्ट्री एने शिफ्ट भइल त उ आपन उहे मानसिकता लेके आइल कि भईया फिल्म बनावे के बा आ रुपिया कमाए के बा त सब जायज बा. नया-नया रिकार्ड कंपनी खुलली सन आ ज्यादा से ज्यादा सेन्सेशन पैदा करे, रुपया कमाए के अंधा दौड़ चालू भइल त भोजपुरी सिनेमा आ गीत-संगीत के मर्यादा, नैतिकता अउरी दूरदर्शिता तेल बेचे चल गइल. भोजपुरी सिनेमा पर फूहड़ गाना गाके हिट भइल लोग के धीरे धीरे कब्जा जमे लागल आ ओइसने फिल्म, अल्बम के गीत-संगीत बने लागल. भोथरो गड़ासी अपने इओर खिंचेला. अइसने नाच आ आरकेसटा खातिर कैसेट निकाले वाला गायक गीतकार संगीतकार के मौका मिले लागल आ एगो ट्रेंड सेट हो गइल कि भाई फूहड़ गइबs तबे चलबs आ तबे फिलिम में हीरो भी बनबs, तबे गाना लिखहूँ के मिली, बनावहूँ के मिली आ गावहूँ के. एगो सीधा नियम बा कि मांग आपूर्ति के नियंत्रित करेला. नयका पीढ़ी के कलाकार भी एही तर्ज पर कैसेट से डिजिटल होत भोजपुरिया सिनेमा अउर एल्बम के क्षितिज पर खुलेआम दिमाग़ी मल-मूत्र त्यागल चालू कर देहलें आ, ई अपना सोना नियर संस्कृति पर सामूहिक अत्याचार अनवरत चलिए रहल बा.\nका ए चनेसर कहिया ले चली ई अनेत ?\nएकर हल का बा? ई एगो यक्ष प्रश्न बा, जेकर सभे अपना-अपना बुद्धि-विवेक से उत्तर खोज रहल बा. खूब कपार पिटला के बाद सरकार नया नियम लिआइल बिया कि अश्लील गावे, बनावे आ सुने वाला पर नकेल कसल जाई. देखीं ई केतना कारगर होता ?\nकुछ लोग गू प ढेला फेंक के आपन नाम चमकावल चाहsता\nकुछ लोग अश्लील गाना के विरोध खातिर समूह बनवले बा बाकिर ओह विरोध से अश्लील गानवा के प्रचार ढेर होता आ भाई लोग के दोकानो चलsता जवना खातिर दरअसल उ लोग संस्था कायम कइले बा. उ लोग सोशल मीडिया के योद्धा बन के दिन भर गरिया के भी क्रांति लिआ रहल बा. मिला-जुला के सभे लागल बा आ पूरा मनोयोग से लागल बा बाकिर आजुए एगो खबर आइल ह कि फलाना के गाना ‘बंगलिनिया’ एक दिन में 50 लाख व्यूज पा गइल बा. आहि दादा, ई का? हेतना विरोध होता ओकरा बादो मिलियन बिलियन व्यूज जा रहल बा. त देखत के बा? भूत-पिशाच आके व्यूजवा बढ़ावsतारन स का ए चनेसर? बाप रे बाप ! सभे लाठी पीटत बा आ सांप मराते नइखे.\nतब...एकर का उपाय हो सकेला? का भोजपुरी में फूहड़ गीत गवात रही? हम पूछत बानी कि भोजपुरी में फूहड़ गीतन के विकल्पे काहें बा? काहें ना दर्शक के सामने खाली निमने गीत दिआव, ओही में से कवनो हिट होखी, कवनो औसत आ कवनो फ्लॉप. नीमन गीत से हमार मतलब खाली बोल से ना, बल्कि ओकर सुंदर संगीत, अच्छा गायन आ नीक फिल्मांकन से भी बा. अच्छा गीतकार, संगीतकार, गायक आ अभिनेता के काहें मौका नइखे दियात. अगर ओकरा पीछे ई बहाना बा कि बढ़िया चीज बेचाई ना त फेर ई बताईं कि जब रउआ दर्शक के सामने अच्छा आ अश्लील के दू गो विकल्पे ना रखब त उ एके गो देखी. अइसन त नइखे कि भोजपुरी के दर्शक के दिमाग़ में दिन भर यौनेच्छा ही रहेला, दिन भर उ भतार, मेहर पलंग, ढोंढी आ चोली में लुकाइल रहेला. महाराज, अश्लीलता के ऑप्शन हटा दीं फेर पुरनके टाइम लेखां सब अच्छे चली, ओही में हिट भा फ्लॉप होई.\nखैर, व्यूज, लाइक, शेयर आ पइसा के गुणा-गणित आ भूलभुलैया में भुलाइल भोजपुरी गीत-संगीत आ सिनेमा के वर्तमान स्थिति पर रफी साहब के गावल गंगा मइया तोहे पियरी चढ़इबो फिल्म के एगो गीत के साथे रउआ के छोड़ जात बानी कि सोनवा के पिंजरा में बंद भईल हाय राम चिरई के जियरा उदास… व्यूज आ कलेक्शन के सोना रूपी पिंजरा में फँसल भोजपुरी गीत संगीत के चिरई के जियरा साँचो उदास बा...आह!


बारात में छूरेबाजी से एगो नवही के मौत – टटका खबर\nबारात में छूरेबाजी से एगो नवही के मौत\nसिवान जिला के असांव इलाका के सदलपुर गाँव में आइल बारात में कुछ नवही मोटरसाइकिल के खेल देखावे लगले. बेहुदा तरीका से चलत एह मोटरसाइकिलन से हालात बिगड़े लागल त अपना मामा घरे आइल देवरिया के राजेश कुमार चौहान ओहनी के रोके चहलें त ऊ मनबढ़ राजेश के छूरा से गोद दिहलें. बीच बचाव करे आइल एगो अउर लड़िका के घवाहिल कर दिहलें सँ. घवाहिल राजेश के अस्पताल ले जाए का रास्ता में मौत हो गइल. घटना से घबड़ाइल सगरी बरतिया दुलहा छोड़ भाग परइले. घराती दुलहा से शादी के रस्म करा लिहलें. मृतक राजेश के मामा दुलहा के भाई वगैरह का खिलाफ नामजद शिकायत दर्ज करवले बाड़न. एगो आरोपी के पुलिस गिरफ्तार कर लिहले बिया.\nबारात नोनिया टोला से आइल रहुवे.\nTags: असांव, सदलपुर, सिवान


अपहरण का मामिला में मुखिया गिरफ्तार – टटका खबर\nसारण जिला के मुखिया संघ के जिला अध्यक्ष रह चुकल आ सोनबरसा के मुखिया दलन प्रसाद यादव के एगो औरत के अपहरण का मामिला में पुलिस गिरफ्तार कइले बिया.\nकरीब तीस साल पुरान एगो मुकदमा में झारखंड के लोहरदग्गा के नौवाडीह के चारवा उराँव आरोप लगवले रहलन कि उनुका बच्चियन के अपहरण कर लिहल गइल बा. जाँच का बाद पुलिस चार जने पर, जवना में दलनो यादव के नाम शामिल बा, एह मामिला के दोषी पवले रहुवे बाकिर दलन यादव फरार हो गइल रहलन. बाद में अपना बदले एगो दोसरा आदमी के समर्पण करा के जमानत लेबे के कोशिश कइलन बाकिर मामिला खुल गइल आ ओह आदमी के जेल भेज दिहल गइल.\nकोर्ट तब पिछला साल दलन यादव के गिरफ्तारी के वारंट जारी कइले रहुवे. ओही मामिला में अब शनिचर का दिने पुलिस दलन के गिरफ्तार कर के झारखंड पठा दिहलसि.


अश्लीलता भोजपुरी के ताकत ह कमजोरी ना – Anjoria\nमई 9, 2016 अरुणोश नीरन, प्रेमशीला शुक्ल, भोजपुरी भाषा, विश्व भोजपुरी सम्मेलन, साहित्य आ कला के नवजागरण\nभोजपुरी के नवजागरण पर बलिया में चरचा\nअतवार 8 मई का दिने बलिया के बापू भवन में विश्व भोजपुरी सम्मेलन के जिला इकाई के अठवां अधिवेशन आयोजित भइल. बिहार आ यूपी के भोजपुरी विद्वान लोग एगो विचारगोष्ठी में शामिल भइल जवना के मथैला रहल – “भोजपुरी भाषा, साहित्य आ कला के नवजागरण”.\n(फोटो में बाँए से – भगवती प्रसाद द्विवेदी, प्रेमशीला शुक्ल, अरुणेश नीरन, बिजय मिश्र, जयकान्त सिंह जय, जनार्दन राय, त्रिभुवन प्रसाद सिंह प्रीतम आ अशोक द्विवेदी)\nचरचा के शुरुआत कइलन मऊ से आइल कवि साहित्यकार डा. कमलेश राय आ एह चरचा के आगा बढ़वलन पटना से आइल कवि साहित्यकार डा. भगवती प्रसाद द्विवेदी. भोजपुरी के शुरू से लगा के आजु तकले के विकास यात्रा के सिलसिलेवार वर्णन करत दुनू वक्ता भोजपुरी में बढ़त अपसंस्कृति पर चिन्ता जाहिर कइलें. बाकिर एकरा बाद संबोधन देबे देवरिया से आइल हिन्दी आ भोजपुरी के प्रख्यात लेखिका आ समालोचक डा. प्रेमशीला शुक्ल सबका के चउँका दिहली. इहाँ के कहनी कि अश्लीलता भोजपुरी के ताकत ह कमजोरी ना. कहनी कि आमजन के भाषा होखे का एही ताकत से भोजपुरी आजु ले जिन्दा बिया आ लगातार आगे बढ़ल जात बिया.\nभोजपुरी के सार्वजनिक मंच से पहिला बेर कवनो दमदार साहित्यकार आ ओहू ले खास कि एगो महिला साहित्यकार एह बेबाक तरीका से भोजपुरी का खिलाफ चले वाला एह बेमतलब के बहस पर आपन राय राख दिहली. हॉल में मौजूद सुनवहिया लोग ताली बजा के आपन समर्थनो दे दीहल. जाने जोग आ रेघरियावे वाली बात बा कि कुछ लोग लगातार भोजपुरी में बढ़त अश्लीलता का खिलाफ मुहिम चलावत रहेला आ अइसनका खिलाफत के पूरा सहयोग मिल जाला ओह लोग के जे भोजपुरी के बढ़न्ती से परेशान बा. आ जे लोग एह राय से सहमत ना होखे ओह लोग के रिरियवलो से बाज ना आवे ई लोग. अब देखे जोग रही कि प्रेमशीला शुक्ल जी के एह बयान पर कइसन प्रतिक्रियाआवत बा.\nडा. प्रेमशीला शुक्ल के संबोधन का बाद अइनी विश्व भोजपुरी सम्मेलन के अंतर्राष्ट्रीय महासचिव डा. अरुणेश नीरन. नीरन जी एह मुद्दा पर उठल सनसनाहट के सम्हारत कहनी कि हर भाषा अपना विकासक्रम में एह दौर से गुजरेले. आ जब भोजपुरी के संभ्रान्त तबका अपना बात बेवहार में भोजपुरी के इस्तेमाल शान से करे लगीहें त ई समस्या अपने आप गँवे गँवे बिला जाई. आपन अनुभव बतावत नीरन जी कहनी कि हम त हर जगहा भोजपुरी में बतिया चुकल बानी आ एहमें कबो लाज ना लागे हमरा. नीरन जी के कहना रहल कि साहित्य आ कला के हर विधा में भोजपुरी आपन दमदार मौजूदगी दर्ज करावत बिया आ इलेक्ट्रानिको मीडिया पर एकर शानदार मौजूदगी देखल जा रहल बा. भोजपुरियन के कवनो तरह के हीन भाव रखला के जरुरत नइखे.\nसंविधान के अठवां अनुसूची में शामिल होखे का राह में भोजपुरी के सोझा खाड़ समस्यन के जिक्र करत नीरन जी के कहना रहल कि सबले बड़ दुश्मन त हमहने का बीच बाड़न. एह सूची में भोजपुरी के बहुत पहिलहीं शामिल कर लीहल गइल रहीत बाकिर तब एह पर विचार करे वाली समिति में शामिल भोजपुरिए इलाका के साहित्यकार हजारी प्रसाद द्विवेदी एकर पत्ता काट दिहलन. अपने त विरोध में टीपबे कइलन बाकियो सदस्यन पर दबाव बना दिहलन कि उहो लोग विरोधे में आपह राय देव.\nपहिला सत्र के एह विचार गोष्ठी से पहिले कौशल कुमार कार्यक्रम के मुख्य अतिथि आ विश्व भोजपुरी सम्मेलन के अंतर्राष्ट्रीय महासचिव डा. अरुणेश नीरन, विशिष्ट अतिथियन विश्व भोजपुरी सम्मेलन के राष्ट्रीय उपाध्यक्ष जगदीश नारायण उपाध्याय, डा. प्रेमशीला शुक्ल आ बिहार विश्वविद्यालय के भोजपुरी विभागाध्यक्ष डा. जयकान्त सिंह जय का साथही बाकी खासमखास अतिथियन के स्वागत कइलें. एहमें डॉ. ब्रजभूषण, डॉ. प्रकाश उदय, डॉ. कमलेश राय, दयाशंकर तिवारी, मिथिलेश गहमरी, अक्षय पांडेय, विजय शंकर पांडेय, विजय मिश्र, डॉ. शत्रुघ्न पांडेय, विजल मिश्र, डा. जनार्दन राय, त्रिभुवन प्रसाद सिंह प्रीतम वगैरह के नाम लीहल जा सकेला.\nभोजपुरी दिशाबोध के पत्रिका का रुप में प्रतिष्ठित पत्रिका पाती का तरफ से अक्षर सम्मान से मुजफ्फरपुर के साहित्यकार डा. ब्रजभूषण मिश्र आ बलिया के साहित्यकार कन्हैया पाण्डे. के सम्मानित कइल गइल. अक्षर सम्मान में नारियल, अंगवस्त्र, स्मृति चिह्न्, प्रमाण पत्र, आ प्रशस्तिपत्र का साथे पाँच हजार एक रुपिया के नकद राशि दीहल गइल. डा. ब्रजभूषण मिश्र नकद राशि के भोजपुरी के काम में लगावे खातिर विश्व भोजपुरी सम्मेलन के बलिया इकाई के दान क दिहनी. एही मौका पर कन्हैया पाण्डेय के लिखल कहानी संग्रह – जिनिगी के जुआ – के विमोचनो कइल गइल.\nदुसरका सत्र में लोक गायन के कार्यक्रम भइल जवना में शैलेन्द्र मिश्र, ओमप्रकाश, अतुल कुमार राय, अनुभा राय, अरविन्द उपाध्याय, विजय शंकर उर्फ विक्की पाण्डेय वगैरह गवैया लोग अपना गवनई से सभका के झूमा दिहलें.\nआखिरी आ तिसरका सत्र कवि सम्मेलन के रहल जवना में करीब दू दर्जन कवि लोग आपन आपन कविता सुनवलें.\nOne thought on “अश्लीलता भोजपुरी के ताकत ह कमजोरी ना”\nमई 12, 2016 को 8:21 अपराह्न पर


टटका खबर, बुध, ७ अप्रैल – Anjoria\nअप्रैल 7, 2010 news in bhojpuri, टटका खबर, टीवी सीरियल\nनक्सलियन का हमला में ७६ गो पुलिस जवानन के मौत\nबयानबाजी करे में बीस केन्द्रीय गृहमंत्री के नक्सली अपना भाषा में जवाब दिहले बाड़न सँ आ छत्तीसगढ़ में दंतेवाड़ा में एगो सीआरपीएफ टुकड़ी के घेर के ७६ गो जवानन के मौत के नीँद सुता दिहलें सँ. नक्सलियन से बात करे के, समुझावे के सगरी कोशिश बेकार बा. शठे शाठ्यम समाचरेत वाला नियम अपनावे के चाहीं ओकनी का साथ. दोसरे मानवाधिकार के बात करे वाला लोग अइसनका घटना पर कुछ ना बोले बाकिर अगर पुलिस बल एही तरे कवनो नक्सली गिरोह के मार डाले त ओकनी के हल्लागुल्ला कान फाड़ डाली.\nबिहार के महादलित आयोग असंवैधानिक\nबिहार सरकार के महादलित आयोग के असंवैधानिक बतावत राष्ट्रीय अनुसूचित जाति आयोग के अध्यक्ष बूटा सिंह कहलें कि बिहार में अनुसूचित जातियन खातिर कुछ नइखे भइल. कहलन कि नियुक्ति, पदस्थापन, आ पदोन्नति में एह जातियन के कोटा जल्दी से पूरा कइल जाव.\nइन्दिरा आवास खातिर अब बिहार में पैंतालिस हजार मिली\nबिहार में इन्दिरा आवास बनावे खातिर अब पै्तीस हजार का बदले पैंतालिस हजार दिहल जाई. मनरेगा में दैनिक मजदूरी अब १०४ रुपिया का बदले १०८ रुपिया कर दिहल गइल बा. इन्दिरा आवास योजना के गड़बड़ी दूर करे खातिर हर महीना के तीस तारीख के शिविर लागल करी जवना में बीडीओ, स्थानीय विधायक, बीस सूत्री के प्रखण्ड अध्यक्ष उपाध्यक्ष आ प्रखण्ड प्रमुख शामिल रहीहें.\nप्रेमाचार करत मास्टर के पिटाई से मौत\nछपरा जिला के जलालपुर थाना के माधोपुर गाँव में एगो मास्टर के एगो विधवा का साथ मकई का खेत में प्रेमाचार करत पकड़ला का बाद गाँव वाले जम के पिटाई कइलें जवना से मास्टर के मौत हो गइल. ओने विधवा औरत अपना ससुर पर केस ठोक दिहले बिया कि ओकर गहना छीन लिहले बाड़े आ ओकरा साथ मार पिटाई कइले बाड़े.\nगुजरात दंगा के जाँच करे वाला दल से दू गो अधिकारी हटावल गइलें\nसुप्रीम कोर्ट काल्हु गुजरात दंगा के विशेष जाँच दल के निर्देश दिहलसि कि गीता जौहरी आ शिवानन्द झा के जाँच कार्य से अलगा राखळ जाव. कोर्ट इहो कहलस कि एहु पर विचार करे के जरुरत बा कि विशेष जाँच दल के जारी राखल जाव कि ना काहे कि राघवन के नेतृत्व वाला एह दल के सदस्यन पर कई तरह के आरोप बा.\nचौरासी साल के मर्द एनडीतिवारी सुप्रीम कोर्ट चहुँपलन\nचौरासी साल का उमिर में तीन गो औरतन का साथे आपत्तिजनक हालात में मिलला का बाद राज्यपाल पद से हटल नारायण दत्त तिवारी सुप्रीम कोर्ट में याचिका लगवले बाड़न कि दिल्ली हाईकोर्ट के ओह फैसला के पलट दिहल जाव जवना से उनका के आपन बतावे वाला रोहित शेखर के मुकदमा चले के अनुमति दिहल बा. रोहित के दावा बा कि तिवारी उनकर बाप हउवन. तिवारी के वकील के दलिल रहे कि आरोप कालातीत हो चुकल बा. रोहित जब बालिग भइलें त ओकरा तीन साल का भीतर उनुका ई मुकदमा करे चाहत रहे.\nगरीब आदमी चुनाव ना लड़ पाई\nचुनाव आयोग फैसला कइले बा कि लोकसभा के चुनाव लड़े खातिर पचीस हजार रुपिया के आ विधानसभा के चुनाव लड़े खातिर दस हजार रुपिया के जमानत जमा करे के पड़ी. अबहीं ई राशि दस हजार आ पाँच हजार बावे. जवना प्रत्याशी के कुल मतदान के छठवां हिस्सा के मत ना मिलेला ओकर जमानत जब्त कर लिहल जाला. वइसे अब के चुनाव करोड़ो खर्च कर के लड़ल जा रहल बा ओहमें एह जमानत से कवनो कास फर्क पड़े वाला नइखे.\nराहुलो त विदेशी कनिया ले आवे जा रहल बाड़न\nसानिया मिर्जा के देशभक्ति के सवाल उठावे वालन के जवाब देत पूर्व सपा नेता आजम खाँ कहले बाड़े कि सानिया अगर कवनो विदेशी से शादी करे जा रहल बिया त अतना हो हल्ला काहे हो रहल बा? कहलन कि तब त सोनिया गाँधी आ राहुलो के देशभक्ति पर सवाल उठावल जा सकेला. राहुलो गाँधी त एगो विदेशी लड़की से शादी करे वाला बाड़े, उनका के का कहल जाई.\nशेयर बाजार फेर उछाह पर\nदू साल का बाद शेयर बाजार फेर अठारह हजार का अंक से पार जाये का तइयारी में बा. परसों के तेज बढ़त का बाद काल्हु कुछ थिराइल बाजार आजु फेर तेजी देखा रहल बा. दोसरा तरफ सोना के दाम में काल्हु पचास रुपिया के गिरावट आइल.\nवर्ल्डकप कबड्डी में भारत के लगातार तीसरा जीत\nहोशियारपुर में चल रहल कबड्डी के विश्व कप में भारत अबले आपन तीनो मुकाबिला जीत चुकल बा. अमेरिका आ इटली के हरवला का बाद ऊ आस्ट्रेलियो के हरा दिहलसि. आज भारत के मुकाबिला इरान से, आस्ट्रेलिया के मुकाबिला इटली से, आ इंगलैण्ड के मुकाबिला कनाडा से होखे वाला बा.


होली के हुड़दंग : लोक साहित्य का संग – Anjoria\n– डा॰ रामरक्षा मिश्र विमल\nहोली, होरी भा फगुआ जवन कहीं, हटे एकही. साँच पूछीं त हम एह अवसर पर रंग खेलला आ हुड़दंगई के पक्षपाती हईं. जइसे बियाह शादी का अवसर पर मेहरारुन के गारी गावल हमरा बिल्कुल वैज्ञानिक लागेला, ओसहीं फगुआ के रंगोत्सव का पाछा भी हमरा विज्ञान के आहट मिलेला. ई ऊ पर्व हऽ जवना में अवस्था बोध व्यक्ति आ समाज- दूनो का संदर्भ में क्रियाहीन हो जाला आ व्यक्ति में ओकरा ऊर्जा का हिसाब से उछाह लउकेला. एही से त कहल गइल बा – “फागुन में बुढ़वो देवर लागे.”\nएक दिन पहिले माने होलिका दहन का दिने घर का हर सदस्य के हरदी आ तेलहन का लेप से पूरा शरीर के मालिश होला आ जवन मइल छूटेले ओकरा के “झीली” कहल जाला. ऊ झिलियो होलिका दहन में जरा दिहल जाले. त्वचा का सतह पर के साधारन रोगन के अतना कम समय में व्यक्ति स्तर से लेके सामाजिक स्तर तक पर मिटा देबे के एह से नीमन योजना का केहू बना सकता ? एकरा के शारीरिक स्वास्थ्य का विज्ञान का नजरिया से भी देखल जा सकऽता. “रंग बरसे भींजे चुनरवाली” जइसन होरी गीतन का पाछा जवन विज्ञान बा ओकरा के मन से जोड़के देखल जा सकता. केहू खूब कहले बा – “जिंदगी जिंदादिली का नाम है / मुर्दादिल खाक जिया करते हैं ?” सोरहो आना सच बा ई. “मन के हारे हार है, मन के जीते जीत. ” मतलब कवनो जीत में मन के भूमिका जबर्दश्त बा. जीवन में जब रंगन के समावेश होखे तबे ओकर मजा बा, नाहीं त जिनिगी गदहा के लादी हो जाई. रंग प्रेरणा के काम करेला, रंग उत्साह भरेला, रंग उद्दीपन त होइबे करेला, कबो-कबो अपना जबर्दश्त आकर्षण का कारन आलंबन भी बनि जाला. जिनिगी से रंग निकलि जाई त जिनिगी बेरंग हो जाई. बदरंग त खराब होइबे करेला बाकिर बेरंग ओकरो ले आले हो जाला, बेमाने के जिनिगी.\nवर्तमान में “रंग” टिप्पणी के खूब शिकार हो रहल बा बाकिर एहमें रंग आ रंगोत्सव के कवनो दोष नइखे. दोष बा हमनी के दरिद्रता के. कम पइसा में सुरक्षित रंग कइसे मिली ? अब केहू का पासे टाइम त अतना बाटे ना कि अपने रंग तइयार कइल जाव आ अतना रुपयो नइखे कि सुरक्षित रंग कीनल जा सको. सस्ता रंग, पोटीन, अलकतरा, गोबर, माटी, पाँकी- कुल्ही एगो विकल्प ह आ एह शैतानी का पाछा दरिद्रता के हाथ बा. अब एकर उपाय कवनो ब्रत, त्योहार का पास थोरे बा ? अपना कॉमन सेंस का हिसाब से सोच के काम कइल जाव त रंगोत्सव सुख आ आनंद के बरखा करी – एह में कवनो संदेह नइखे.\nहोली का अवसर पर जवन गीत गवाला ओकरे के फगुआ कहल जाला. एकर शुरुआत माघ बसंत पंचमी से मानल जाला. ओही दिन ताल ठोकाला आ तब से भर फागुन गवात रहेला. एकर चरम उत्कर्ष फागुन के पुरनवासी आ चइत के अन्हरिया परिवा के लउकेला. फगुआ से एक दिन पहिले होलिका जरावल जाले जवना के “सम्मत जरावल” कहल जाला.\nचाहे लइका होखे भा जवान भा बूढ़, होली में सभ मस्तिए में लउकेला. एह दिन गावे जाएवाली गारिन में अश्लीलता के पुट ढेर होला बाकिर ई भोजपुरी समाज में स्वीकार्य बा. विद्वान लोगन के मान्यता बा कि एकरा पाछा मनोविज्ञान के भूमिका बा. एह गारिन के “कबीरा” आ “जोगीरा” के खास पदन में ढेर देखल जाला.\nहोली के हुड़दंग माने जहाँ गारी आ गीत के अनुपात बराबर होखे. ई सबेरे से शुरू होई त दुपहरिया तक चलत रही रसदार रंग का साथ. फेरु नहा-धो के साँझि खा अबीर-गुलाल लगावे के काम शुरू होई. पहिले देवी देवता के चढ़ावल जाला आ फेरु बड़-बुजुर्ग का चरन पर आ समउमरिया आदि के रूप रंग का साथे खेलवाड़ शुरू हो जाला. एह दिन घर-घर में विशेष पकवान बनेला – पुआ, पूड़ी, गोझिया आदि.\nफगुआ समूह में गावल जाला. एक आदमी आगे से उठावेला आ पाछा से पूरा हुजूम दोहरावेला. गीत का गति का साथ गावे के स्वर में भी बढ़ोत्तरी होत जाला, अति उत्साह में लोग बीच-बीच में खड़ो हो जाला आ जब गीत उड़ान पर होला त अचक्के में झम से बंद हो जाला. ढोलक, झाल आ डफ के प्रयोग मुख्य वाद्ययंत्र का रूप में होला. सचमुच ई दृश्य सुने आ देखे में बहुत नीक लागेला.\nलोक साहित्य का रूप में वाचिक कविता आधार बाड़ी सन जवन हजारन बरिस पहिले से शुरू होके आजुओ प्रासंगिक बाड़ी सन आ ओकरा प्रति हमनीके सम्मान में आजुओ कवनो कमी नइखे आइल. पार्बती-शिव, राधा-कृष्ण आ सीता-राम के होली सभसे ज्यादा लोकप्रिय बाटे.\nआजु सदाशिव खेलत होरी.\nजटाजूट में गंग बिराजे, अंग में भस्म रमोरी.\nबाहन बैल ललाट चंद्रमा मिरिगछाला अवरू छोरी.\nतीनि आँखि सुंदर चमकेला, सरप गले लिपटो री.\nमुरलीवाले प्यारे, खेलत होरी.\nरंग अबीर के धूम मचल बा खेलत संग किशोरी.\nजहँवा नंदलाल ए ऊधो पाती ले जा.\nकथिया के बने रामा कोरा रे कागजवा कथिया के बने मतिझार\nअँचरा के फारि-फारि कोरा रे कागजवा नैना बने मतिझार.\nबृज में हरि होरी मचाई.\nइतते आवत नवल राधिका , उतते कुँवर कन्हाई.\nहिलि-मिलि फाग परस्पर खेलत शोभा बरनि न जाई.\nघरे-घरे बाजत बधाई.\nकान्हा करे बलजोरी ए मइया कान्हा करे बलजोरी.\nजब हम जाईंला पनिया भरन के, देलन मटुकिया फोरी.\nचिरवा चोराई मङला पर ना देलन, कतनो करीं हथजोरी.\nहोरी खेले रघुबीरा अवध में होरी खेले रघुबीरा.\nकेकरा हाथे कनक पिचकारी केकरा हाथे अबीरा.\nराम के हाथे कनक पिचकारी सीता के हाथे अबीरा.\nअवध में होरी खेले रघुबीरा.\nसिया झारे लामी केश लछुमन लाइ द ककहिया.\nहोरी में हनुमानो जी के बीरता के बरनन खूब मिलेला –\nअंजनीसुत मेरो मन भाई.\nलाल लङूर के का छबि बरनी तेल फुलेल लगाई.\nपवनतनय आजु होरी मचाई.\nबारिधि लाँघि गयो लंका में तरु पर जाइ छिपाई.\nब्याकुल देखि सिया को जबहीं मुद्रिका दीन्हि गिराई.\nसिया हिय हरस उठाई.\nअंत में “जोगीरा” के भी एगो बानगी देखल जाउ-\nजोगीरा सर रर….रर….\nफागुन के महीना आइल उड़े रंग गुलाल.\nएके रंग में सभे रङाइल लोगवा भइल बेहाल.\nएक त चीकन पुरइन पतई, दोसर चीकन घीव.\nतीसर चीकन गोरी के जोबना, देखिके ललचे जीव.\nसंसार के समस्त संस्कृतियन नियन भोजपुरी अंचल के संस्कृति के ई थाती भी वैश्वीकरण के भेंट चढ़ि रहल बिया. पता ना घालमेल के फैशन हमनी के कतना फायदा पहुँचाई, बाकिर अतना बिश्वास जरूर बा कि भोजपुरिहा एह त्रासद घरी में भी आपन रक्षा करे में केहूँ के मुँह ना जोहिहें आ ना मुँह के खइहें.\nPrevious Post: भोजपुरी फिलिम "चांदनी" के शूटिंग पूरा भइल\nNext Post: ‘वीर बलवान‘ से वितरको बन गइलन निर्माता-निर्देशक हरीश जयसवाल


Nov 30, 2011 बिहार के खबर\n(बुध, 30 नवंबर)\nसोनपुर मेला में भईंसियन के फैशन परेड\nपटना, 29 नवंबर (आईएएनएस)|. अब ले रउरा फैशन परेड में मरदे भा मेहरारुवने के बिल्ली चाल चलत देखले सुनले होखब बाकिर अबकी बिहार का मशहूर सोनपुर मेला में सजल धजल भईंसियन के फैशल परेड दर्शकन के ताली जम के बिटोरसलि. एह फैशन परेड में करीब 100 भईँस अपना मालिकन का साथे एगो बड़हन मंच पर बिल्ली चाल कैटवॉक कइली सँ. रंग बिरंगा चादरन से सजावल, सींग पर लाल पियर फीता बन्हवले एह भईंसियन के मंच पर उतारल गइल आ ऊ मीठ मीठ संगीत धुन पर मंच पर मचलत चलली सँ.\nएहबिल्ली चाल से ‘भईंस का आगे बीन बजाये, भईंस बैठि पगुराए’ जइसन कहावतो गलत साबित हो गइल आ भईंसिया सब अपना मालिक का साथे शांति से मंच पर चलली सँ. एह फैशन परेड में पटना, सोनपुर, सीतामढ़ी, राघोपुर, जहानाबाद समेत कई इलाका के भईंस शामिल भइली सँ. परेड का बाद जज लोग के फैसला से अशोक सिंह के मुर्रा नस्ल के भईंस के पहिला पुरस्कार, जहानाबाद वाली के दुसरका आ राघोपुर के भईंस के तिसरका इनाम दिहल गइल. जज का भूमिका में सोनपुर के प्रखंड पशुपालन पदाधिकारी डॉ़ रमेशो कुमार मौजूद रहलें.\nएह फैशन परेड के आयोजन सामुदायिक पुलिस कइलसि. संयोजक राजीव मुनमुन कहलें कि पशु मेला खातिर मशहुर सोनपुर मेला में अब पशुवन के संख्या साले साल घटल जात बा. एह परेड से पशु मालिकन के आकर्षित करे के योजना बा. फैशन परेड के आयोजनकर्ता निर्भय कुमार बतवले कि हर साल अइसन आयोजन कइल जाई.\nकातिक पुरनमासी से एक महीना लागे ले चले वाला एह सोनपुर मेले में देश-विदेश के लाखों पर्यटक पहुंचेलें.\nस्रोत इंडो-एशियन न्यूज सर्विस.\nमधुबनी जिला के न्यायालय परिसर से पुलिस एगो पाकिस्तानी नागरिक के गिरफ्तार कर लिहलसि, ओकर बेटा पिछला एक साल से मधुबनी जेल में बंद बा.\nराजगीर से सारनाथ जाये वाली बुद्ध पूणिमा एक्सप्रेस के पार्सल डिब्बा में मंगल देर रात अचके में आग लाग गइल जब ऊ राजगीर स्टेशन पर खाड़ रहुवे. केहु के मरला घवाहिल भइला के खबर नइखे.


भोजपुरी विशेष: दसहरा में रामलीला- जानी.. आखिर कबसे शुरू भईल रामलीला अउर का रहे कारण? | Bhojpuri Dussehra Ramleela Durga Puja life introduction Lord Rama nodakm – News18 हिंदी\nरामलीला में भगवान राम के जीवनी प नाटक होखेला, जवना में अभिनय, पाठ, गीत, नाच आ संगीत होखेला. गांव-गवई में एह रामलीला के एगो अलगे महत्व बा.\nLast Updated : October 14, 2020, 11:00 IST\nलेखक: भुनेश्वर भास्कर\nदसहरा नियराइल बा. एक देने जहवां दुर्गा पूजा के तइयारी में सभ लोगन अभिएं से ब्यस्त बाड़ें, त दूसरा देने रामलीला मंडली भी आपने तइयारी में जुट गईल बड़ुए. रउआ सबे जानते होखब जा कि दसहरा जबसे शुरू होखेला, तबे से ढेर जगे रामलीला के भी मंचन होखे लागेगा. मतलब कि कुआर माह में अंजोरिया के एकम से रामलीला के पाठ चाहे नाटक होखे लागेला आ दस दिन तक माने दसमी तक चलेला. रामलीला में भगवान राम के जीवनी प नाटक होखेला, जवना में अभिनय, पाठ, गीत, नाच आ संगीत होखेला. गांव-गवई में एह रामलीला के एगो अलगे महत्व बा.\nकुल्ह मिलाके कहल जा सकतs बा कि इ हमनी के एगो नाटक के संस्कृति ह, एगो रिवाज हऽ. जब रामलीला मंच प होखेला आ लोग पाठ चाहे अभिनय करेला तऽ आपन-आपन संवाद तऽ कहबे करेला ओकरा संगे-संगे नाचो करेला आ गाना भी गावेला. कुछ लोग मंचवे पऽ बइठ के गाना गावेला, त कुछ लोग रामायण के चौपाई आ दोहा बोलेला आ गुनगुनावे ला. संगे-संगे हरमुनियम ढोलक अउरी झाल बजावेला. ई मंडली भी ओकरे भाग होला. रामलीला में लोग जवना पात्र के अभिनय करेला भा रोल करेला ओकरे मोताबिक ओकर कपड़ा-लाता भी होखेला. पात्र लोग ओइसने कपड़ा पहिर के ओही अवतार में लउके के कोशिश करेला. एक ओरे राजा-महाराजा के खूबे भड़कदार कपड़ा तऽ दोसरा ओरे साधारण आदमी के खातिर साधारण पहनावा. गहना- गुरिया भी उ लोग के खुबे पहनावल जाला. उ लोग के गहनवो से भी पाता चलेला कि के बड़ माने धनी-मनी आ के छोट माने गरीब दुखिया बा.\nजइसे रावण, भभिसन, दसरथ, रानी अउरी रावण के मेहरारू के खुबे गहना पहिरावल जाला, उहे सबरी आ मालाहिन के कवनो गहना ना होखे. इ देखब कि मुकुट भी अलगे-अलगे पहिरावल जाला. सभे मुकुट ना पहिरे. जे बड़ होला, राजा होला, मंतरी होला, रानी होली उहे लोग मुकुट पहिरेला. मुकुटवो में धेरे अंतर होला. एकरा संगही राम से लेके हनुमान तक के लड़े वाला हथियार भी खुबे बनेला, जइसे तीर, धनुस, तिरकस, गादा, भाला, गांड़ास, डंडा आ कटार. माने खुबे सामान जुटावल जाला. एकरा संगे - संगे जे जवना के रोल करेला ओकरा के ओइसने बनावल जाला. उ लोग भी खुबे बनेला ठनेला.\nढेर जगे त लइकी भा मेहरारू के रोल लइके लोग ही करेला एह से ऊ लोग के मेकप भी खुबे करे के पड़ेला. जइसन रोल ओइसने ओकर मेकप. कई लोगन के भड़कदार मेकप होला तऽ कई लोगन के चिकन-चिकन होला. एकरा संगही काजर, होंठलाली, बाल, मुंछ अउरी दाढ़ी के परियोग खुबे होला. रामलीला करे के रिहलसल भी खुबे करेला लोग. मंच पऽ जइसन सीन बा ओकरे से मिलत जुलत परदा लगावल जाला. अलगे-अलगे तरीका के डिजाइन वाला परदा बनेला जइसे राजा के महल, रावण के दरबार, जंगल, अशोक वाटिका आ नदी. जब जवना के सीन रही ओइसने परदा खोलल जाला. परदा खिंचे खातिर एगो अलग आदमी रहेला. रामलीला ढेर राते खानी होखेला तबहुं खुबे भीड़ होखेला. अब राम के संगे लोगन के लगाव कहीं, चाहे मनोरंजन के साधन... भीड़ खुबे होला. एकरा बाद दसमी के दिन रावण के पुतला भी जलावल जाला. बांस के फराठी आ कागज से पुतला बनावल जाला, ओह पुतुलावा में आग राम जी माने जे राम के रोल करेला उहे लगावेला. गांव-गांव चाहे शहरे-शहर में जब इतना रामलीला होता तऽ कुछ बात तऽ जरुरे होई.\nआखिर ई काहे होला आ कब से होता. ओइसे धेयान से देखल जाव तऽ एकर शुरुआत मध्य युग में ही हो गइल रहे. मध्य युग में जब भक्ति आंदोलन भइल तऽ ओकर असर हमनी के संस्कृतियो प पडल. हमनी कि़हा राम अउरी कृष्ण के गुणगान ढेर होखे लागल. ओही समय में राजा लोग मंदिर के निर्माण करववलें. ओहिजा भगवान के पूजा तऽ होखते रहे गीत गवनई आ नाटक भी होखे लागल. ओह घरी भक्ति, भावना आ गीत गवनई के परमुख जगह मंदिर रहे.\nअगर हमनी के वेद आ पुराण के पढ़ब जा तऽ हरिवंश पुराण में नाच के आ लीला के बारे में लिखल बा. देखीं एगो श्लोक..\nतत: स ननृते तत्र वरदतो नटस्तथा.\nस्वपुरे पुरवासीनां परंहर्ष समादधत्..\nरामायणं महाकाव्यं उद्देश्यं नाटकीकृतम्.\nजन्म विष्णेरमेयस्य राक्षसेंद्रधेवप्सया..\nलोमपादो दशरथ: ऋष्यश्रृंग महामुनिम.\nशांतामप्यानयानास गणिकाभि: सहानघ ..\nराम लक्ष्मण शत्रुघ्ना: भरतश्चैव भारत .\nऋष्यश्रृंगश्च शांता च तथा रूपेर्नटे:कृपया:.\nएकरा बाद रामलीला के चरचा बहुते कम जगह मिलेला . एकर फिर से शुरू करे में तुलसी दास के हाथ बाऽ.\nकतहीं-कतहीं कवनो-कवनो बिदवान लोग आ गांव के लोग कहेला कि अभी रामलीला जवना रुप में प्रस्तुत होता ओकरा के करे आ करावे में गोस्वामी तुलसीदास जी के हाथ बा. जब देश में मुस्लिम शासक के राज अउरी हिंदू धरम प खतरा रहे, लोग बहुते परेशान रहन तऽ ओही समय में धरम के बचावे खातिर तुलसी दास रामचरितमानस किताब लिखलन. लेकिन, एकर कहीं लिखित प्रमाण नइखे. आजो रामायण के पाठ हमनी के दुआर-दालान प होखेला आ लोग लोग ओकरा के सुनेलन. एकरा संगे-संगे राम के जीवनी प बनल रामलीला के मंचन के शुरुआत भी उहे करइलें. कम-बेसी होखत भी रहे तबो बढ़िया से रामलीला के मंचन ओह घरी बनारस, चित्रकूट आ अयोध्या में करावल गइल. ओकरा बाद ढेर जगे रामलीला होखे लागल. बनारस में भोजपुरी भाषा बोलल जाला एही से रामलीला शुरूए से भोजपुरी भाषी क्षेत्र में परचलित बा आ आवे वाला समय में भी लोगन के दिल प रही.


फिलिम "बिगुल" के पहिला लुक जारी हो गइल – Anjoria\nपहिला हाली बिकाइल भोजपुरी फिलिम ‘बिगुल’ के रीमेक राईट्स\nसिनेमा भोजपुरी के इतिहास में पहिला हाली कवनो भोजपुरी फिलिम के रीमेक राइट्स रिलीज से पहिलहीं बिका गइल. आ ई भइल भोजपुरी फिलिम ‘बिगुल’ संगे. एह फिलिम के गुजराती में बनावे के अधिकार फिलिम के रिलीज से पहिलहीं बिका गइल. आ ई गुजराती राईट्स खरीदलसि गुजरात के जानल मानल फिल्म निर्माण कम्पनी आर.ए. फिल्म्स. कंपनी के सर्वेसर्वा रूपांग आचार्य बतवलें कि ऊ फिलिम ‘बिगुल’ के ट्रेलर देखलें त देखलें कि एह फिल्म में एगो यूनिवर्सल सब्जेक्ट बा ई विषय उत्तर प्रदेश, बिहारे ना बलुक गुजरात, पंजाब हर जगहा मौजूद बा.\nफिल्म ‘बिगुल’ के गुजराती वर्जन के नाम अबहीं तय नइखे भइल बाकिर एहमें गुजराती सिनेमा के बड़का सितारा काम करीहें.\n(शशिकांत सिंह रंजन सिन्हा के रपट से)(20 Aug 12)


अक्षरा, नीलिमा आ बिपिन सिंह के अगो अउर धमाल. – Anjoria\nसाथे रहीहें खेसारी लाल यादव\nयश एंड राज इंटरटेनमेंट के बैनर तले बने जात भोजपुरी फिलिम “ठोक देब” में अजय कुमार का निर्देशन में खेसारी लाल के नायिका रहीहें अक्षरा सिंह आ अबले महतारी के सशक्त भूमिका करे वाली नीलिमा सिंह एगो खलनायिका बनीहें. साथी खलनायक बाड़े बिपिन सिंह.\nएह फिलिम में गोपालो राय अभिनय में शामिल बाड़न. कहानी लेखक हउवें सुरेद्र मिश्रा.


मोदी आ मंहगी के एके राशि बा – Anjoria\nनवम्बर 16, 2014 जयंती पान्डेय, भोजपुरी, लस्टम पस्टम\nबाबा लस्टमानंद सबेरहीं से उदास बइठल रहले. रामचेला खेत कियोर से घूम घाम के अइले आ जब बाबा के दंडवत कऽ के उनकर मुंह देखले तऽ चिहुक उठले. अरे हरदम हंसे वाला बाबा उदास बइठल बाड़े. रामचेला कहले, ‘का हो बाबा काहे उदासल बाड़ऽ, भईंसिया पाड़ा बियाइल बिया काऽ?’\nबाबा कहले, ‘ना हो रामचेला. ई बात ना हऽ. हम तऽ राते एगो सपना देखले बानी आ ओही से उदास बानी.’\n‘का देखलऽ हो?’\nबाबा कहले, ‘हम रात एगो सपना देखनी कि मोदी जी के नींद अधरतिये टूट गइल बा. आ ऊ अपना बिस्वना पर बईठल बाड़े आ सामने एगो लईकी खड़ा बिया. हम चिहुंक गइनी कि भइयवा के पलंग प लईकी का करऽतिया पर बाद में पता चलल कि ऊ तऽ मंहगी रहे. मोदी जी देख के खिसिया गइले आ कहले, अरे, डइनिया तें एहिजा काहे रे? भाग इहां से. महंगी अंड़च के बोललस कि. हो भइया, तहरा अइसन हमरो मन करऽता कि कुछ अउर जियादा आगे बढ़ल जाउ. मोदी जी एकदम जामा से बाहर हो गइले, कहले, अरे मुंहजोर मेहरारू तोर ई मजाल कि तें हमरा सामने हमार नकल करे.’\nऊ हंसलऽस, ‘काहे ना. जब तहार मंत्री, नेता अफसर, चमचा, इहां ले कि संघ सब लोग तहार नकल करऽता आ तहरा अच्छा लागऽता तऽ हमार नकल काहे खराब लागऽता?’\nमोदी तुरंते बात बदल दिहले आ कहले, ‘चल भाग इहां से. तोरा तऽ अबले चल जाये के चाहीं.’\nमहंगी कहलस कि, ‘हम कवनों बीतल समय ना हईं कि चल गइनी त लवटब ना. आ हम गइनीं कब? हँ, तहरा आवे के हाला में लोग हमरा जाये से जोड़ के देखे लागल.’\nमोदी जी खिसिया के कहले, ‘अरे तोरा हमरा से डर ना लागे?’\nमहंगी हंसलस आ लहक के कहलस, ‘अरे, तहरा से काहे डेराईं. हम ना तहार मंत्री हईं आ ना अल्पसंख्यक कि तहरा से डेरा जाई. लोग के डेरावाये में हम तहरा से उनइस ना होखब एकईस होखब. जनलऽ?’\nमोदी जी अउरी जोर से खिसिअइले, आ कहले कि, ‘हमरा पर रोब मत दे मेहरारू. हमार रोब तऽ ओबामा जी ले माने ले.’\nमहंगी कहलस, ‘तहरा से बेसी तऽ ऊ हमरा से डेराले. तहार रोब मानऽत होइहें हमरा से तऽ ऊ डरे कांपे ले.’\nमहंगी कहलस, ‘हमार एगो प्रस्ताव बा, सुनऽबऽ?’\nमोदी जी गुरना के देखले आ कहले, ‘बोल.’\n‘ऊ का हऽ कि म से मोदी आ म से महंगी. हमार तहार एके राशि बा. काहे ना हमनी के संगे रहल जाउ?’\nअतना सुनिके मोदी जी के बोलती बंद हो गइल आ एतने पर रामचेला हमार नींद टूट गइल. तबसे हम इहे सोचऽतानी कि जे मोदी जी आ महंगी संगहे रही लोग तऽ हमनी के का होई?


चीन in मा १ कम्बो तातो प्रेस मेशिन कारखाना र निर्माताहरू टाईल\n२. विश्वसनीय गुणवत्ता - १२ "" x १ "" "ठूलो तातो प्लेटोको साथ, मगहरूले तताउने अंश: २.3" "- "." "" व्यास (११ ओज); Inches इन्च प्लेट तताउने अंश: "" "अधिकतम व्यास; १० इन्च प्लेट प्लेट तताउने अंश:" "" अधिकतम व्यास; टोपी तताउने अंश: "" "x" "" (वक्र)\nP. डिजिटल नियन्त्रण नियन्त्रण गर्नुहोस् - डिजिटल एलईडी कन्ट्रोलर, नन-स्टिक सतह, अलग अपग्रेड गरिएको एल्युमिनियम मिश्रित आधारको साथ, कप, क्याप्स र कुशन तत्वहरूको लागि प्रयोग गरिएको; सटीक डिजिटल टाइमर र तापमान नियन्त्रणको साथ सुसज्जित, तपाईं मेशीन गर्न सक्नुहुन्छ विभिन्न सामग्री अनुसार इच्छित समय र तापमानमा सेट गर्नुहोस्। जब सेट समय र तापक्रम पुगेपछि, एक श्रव्य अलार्म बज्नेछ र तत्त्व ताप्न बन्द हुन्छ\nउत्पादको नाम ： Com मा १ कम्बो हीट ट्रान्सफर प्रेस मेशिन\nरंग ： कालो\nटी-शर्ट प्लेट आकार ： १२ "x १" "\nअर्को: 1 मा १ कम्बो तातो प्रेस मेशीन\n1 १ तातो प्रेस\n1 १ तातो प्रेस मेशीन\n1 १ हीट प्रेसमा\nIn मा १ गर्मी प्रेस मेशीन


सपना - JaiBhojpuri.com\nPosted by Harender K. Mishra on July 17, 2010 at 5:04pm\nयु त मन के भावे वाला हर एगो चीज ह सपना\nलेकिन ओकरा के पावल भि ह एगो सपना\nआन्खि खोलके दुनिआ देखल, बन्द आन्खि से पावल\nदुनिआ हो जाओ बस मे हमरा, सभे इहे चाहल\nराह चले मे कष्ट बहुत बा, एह सभ से अन्जान\nएक सान्स मे धरती नापब, लेहनि मन मे ठान\nलाख रुकावट रहता रोकस, जाये के बा अब पार\nजीत लेब इ दुनिआ एक दिन, बा बिस्वास अपार\nजान तानी जिनगी के खेल मे सभ ना होला कामयाब\nदान्व पे बाटे अब त कुल्ही, अब चाहे होखी बर्बाद\nसुनले बानी कि किस्मत हरदम देबे सभ के धोखा\nमान्गे वालन के कबो न देहलस ई जीते के मौका\nपावे के चाहत मे जाने, कतने लोग के जीवन बीतल\nआजुओ ओही मोड पे बाडे, जहा से चले सुरु कयीलन\nतब काहे हम आपन जिनगी, एह किस्मत पे छोडी\nहिम्मत, मन जुटा के काहे ना, हाथ के रेखा मोडी लिखे के बा इतिहास नाया, रचे के बा आपन काया\nअन्त मे सभे इहे पुछी, का पयनी आ का बा खोया जीवन के बा एकही सपना, आपन नाम जग के जनावल\nबन्द आन्खी से सपना देखल, आन्ख खोल के पावल बन्द आन्खी से सपना देखल, आन्ख खोल के पावल\nहरेंदर कु. मिश्र Views: 6\nComment by sanjay panday on July 17, 2010 at 6:56pm HARENDAR BHAI JI PARNAM A JAI BHOJPURI |\nBAHUT BADHIYA RACHANA BA RAUR, SAHI BAT BA HAR SAPANA SAHI NA HOLA |\nLEKIN SAPANA DIN ME DEKHE WALA HI SAHI HOLA RAT WALA SAPANA ,SAPANA HI RAHELA |\nBAHUT BADHIYA RACHANA BA RAUR | DHANYAVAD\nSANJAY PANDEY Comment by Ashutosh Ranjan on July 17, 2010 at 7:02pm हरेन्द्र जी प्रणाम,\nबहुत जबरदस्त लिखले बानी. जेतना तारीफ़ काइल जाओ कम बा. सपना देखीं आ ज़रूर देखीं, काहे की सपना ही साकार होला. जे सपना ही ना देखी ओकर सपना का खाक साकार होई.\nआ अंत में बस इहे कहें की\nजय भोजपुरी Comment by नबीन भोजपुरिया ( NB ) on July 18, 2010 at 3:04am हरेन्दर भाई प्रणाम आ जय भोजपुरी\nबहुत बेजोड लिखनी भाई जी , सपना देखब जा तबे नु वोह के हकीकत मे बदलब जा । कहल जाला जीवन के कवनो लक्ष्य के पावे खातिर जवन योजना होला ओकर पहिला सीढी सपना होला , सपना मे योजना बनेला आ जगला पे वोह पे काम शुरु कईल जाला ।\nबहुत नीमन तरिका से रउवा एह रचना मे एक संगे सपना आ हकीकत के समावेश कई देले बानी ।\nजय भोजपुरी Comment by शशि कुमार सिंह (SHASHI) on July 18, 2010 at 3:31am जैय भोजपुरी हरेन्द्र भईया\nकहल जाला की कोनो आदमी कवनो काम मे तबे सफ़ल होखेल जब उ आपन गोल निर्धारीत करेला,\nऐगो उदहारण देबे के चाहब ईहवा ऐडमन हेलरी जे रहन उ अईसही ऐवरेस्ट्र पर ना पहुच गैईल रहलन, सबसे पहिले उ अपन गोल बनईलन कि हमरा के ई काम करे के बा\nतबे उ हो पाईल\nराउर अन्दज बहुत नीमन बा, बहुत सुन्दर लिखले बानी\nबहुत बहुत धन्यवद\nजैय भोजपुरी Comment by Sudhir Kumar on July 19, 2010 at 1:58am बहुत बढिया लिखले बानी हरेन्द्र जी, एह से हमनी का बहुत कुछ सीख ले सकेनी... Comment by Brij Kishor Tiwari on July 19, 2010 at 7:43am जय भोजपुरी........हरेन्द्र जी\nवाह भाई वाह ..........\nबहुत सुन्दर ........... Comment by Harender K. Mishra on July 19, 2010 at 2:01pm रौवा सभ के प्रेम खतीर बहुत बहुत धन्यवाद .... Comment by s. chauhan on July 19, 2010 at 10:35pm हरेन्द्र जी प्रणाम आ जय भोजपुरी\nबहुत बहिया लिखले बानी रऊआ | ज़िंदगी में सपना देखल बहुत ज़रूरी ह | ज़रूरी नईखे की बंद आँख से ही सपना देखल जाला | खुली आँख से आदमी जेवन सपना देखेला ओके हक़ीक़त में बदलला क कोशिश करेला |\nबहुत बढ़िया रचना बा |


खलनायक से नायक बनले विनोद खन्ना – टटका खबर\nजन्मदिवस6अक्तूबर के अवसर पर..\nबतौर खलनायक अपना करियर के शुरूआत क के बाद में नायक बन के शोहरत के बुलंदी छूवे वाला सदाबहार अभिनेता विनोद खन्ना के जनम 06 अक्तूबर 1946 के पाकिस्तान का पेशावर मे भइल रहे. स्नातक के पढ़ाई मुंबई से कइले आ एही दौरान एगो पार्टी में उनकर भेंट निर्माता निर्देशक सुनील दत्त से हो गइल. सुनील दत्त तब अपना फिलिम “मन का मीत” ला नया चेहरा खोजत रहले. ऊ विनोद खन्ना से सहनायक बने के कहले आ विनोद खन्ना खुशी खुशी मान लिहले.\nघरे पहुंचले त विनोद खन्ना के अपना पिता से ढेरे डांट सुने के पड़ल. विनोद खन्ना के पिता उनका पर बंदूक तान दीहलें आ कहले कि अगर फिलिम मे गइलऽ त हम तोहरा के गोली मार देब. बाद में विनोद खन्ना के महतारी के समुझवला पर पिता मान गइले आ दू साल खातिर सिनेमा में काम करे के अनुमति देत कहले कि अगर फेल हो गइलऽ त लवटि के घर के व्यवसाय मे लागे के पड़ी.\nसाल 1968 मे रिलीज भइल फिलिम “मन का मीत” टिकट खिड़की पर हिट साबित भइल आ एकरा बाद विनोद खन्ना के “आन मिलो सजना”, “मेरा गांव मेरा देश”, “सच्चा झूठा” जइसन फिलिमन में खलनायक के भूमिका करे के मौका मिल गइल. बाकिर एह फिलिमन के सफलता का बावजूद विनोद खन्ना के कवनो खास फायदा ना भइल.\nउनुका शुरुआती सफलता मिलल गुलजार के फिलिम “मेरे अपने से”. एकरा के महज संजोगे कहल जाई कि एही फिलिम से गुलजार बतौर निर्देशक अपना करियर के शुरूआत कइलन. छात्र राजनीति पर आधारित एह फिलिम में मीना कुमारी के अहम भूमिका रहे, एहमें विनोद खन्ना आ शत्रुघ्न सिन्हा के बीच के टकराव देखे जोग रहल.\nसाल 1973 मे विनोद खन्ना के एक बेर फेरू निर्देशक गुलजार के फिलिम “अचानक” मे काम करे के मौका मिलल आ ई फिलिम उनुका करियर के एगो अउर सुपरहिट फिलिम साबित भइल. मजे के बाति ई रहे कि एह फिलिम में एकहू गाना ना रहल.\nसाल 1974 मे रिलीज “इम्तिहान” फिलिमो विनोद खन्ना के सिने करियर के सुपरहिट फिलिम साबित भइल.\nसाल 1977 मे रिलीज “अमर अकबर ऐंथोनी” विनोद खन्ना के सबले कामयाब फिलिम रहल. मनमोहन देसाई के निर्देशन मे बनल एह फिलिम में अमिताभ बच्चन आ ऋषि कपूरो रहले.\nएकरा बाद साल 1980 मे रिलीज “कुर्बानी” फिलिमो विनोद खन्ना के करियर के सुपरहिट फिलिमन में रहल. फिरोज खान के निर्माण आ निर्देशन मे बनल एह फिलिम में विनोद खन्ना के उनुका दमदार अभिनय खातिर सर्वश्रेष्ठ अभिनेता के फिल्म फेयर पुरस्कार खातिर नामांकित कइल गइल.\nअस्सी के दशक मे विनोद खन्ना शोहरत के बुलंदियन पर जा पहुंचले आ लागल कि सुपरस्टार अमिताभ बच्चन के सिंहासन से उतार विनोद खन्ना ओहिजा जम सकेला बाकिर तबहिए विनोद खन्ना फिल्म इंडस्ट्री के अलविदा कह दिहलन आ आचार्य रजनीश के आश्रम चल गइलन.\nसाल 1987 मे विनोद खन्ना फेरू “इंसाफ” फिलिम से वापसी कइलन.\nसाल 1988 मे रिलीज “दयावान” फिलिमो विनोद खन्ना के करियर के खास फिलिमन में से एक बनल. अलग बाति बा कि एकरा बाक्स आफिस पर सफलता ना मिलल बाकिर समीक्षक एकरा के विनोद खन्ना के करियर के उत्कृष्ठ फिलिमन में गिनेले.\nफिलिम करियर का बाद विनोद खन्ना समाज सेवा करे खातिर साल 1997 में राजनीति मे अइले आ भाजपा के टिकट पर साल 1998 मे गुरदासपुर से चुनाव जीत के लोकसभा सदस्य बनले. बाद मे उनका केन्द्रीय मंत्रीओ बने के मौका मिलल.\nसाल 1997 मे अपना बेटा अक्षय खन्ना के फिल्म इंडस्ट्री में स्थापित करे खातिर विनोद खन्ना एगो फिलिम “हिमालय पुत्र” बनवलन बाकिर ई पूरा फ्लाप फिलिम साबित भइल. बाद में विनोद खन्ना छोटको परदा पर अइले आ “महाराणा प्रताप” आ “मेरे अपने” जइसन धारावाहिकन में अपना अभिनय के जौहर देखवले.\nचार दशक लमहर अपना फिल्मी करियर में विनोद खन्ना नाहियो त डेढ़ सौ फिलिमन में काम कइलन.\nTags: भाजपा, विनोद खन्ना, सांसद


हिनकर जनम पटना मे भईल बाकिर हीनकर गाँव पूर्णिया बाटे। हिनकर एगो बहिनी, मितु सिंह, राज्य स्तर के किरकेटर बाड़ी। हिनकर माई के देहांत 2002 मे भ गईल रहे, जेकरा से हिनका बहुत बड़ सदमा लागल रहे आ ओही बरिस हीनकर परिवार दिल्ली चलि गइल।\n↑ Shruti Shiksha (21 January 2018). "'Happy Birthday, Sushant Singh Rajput. Keep That Childlike Smile Always Alive,' Tweets Kriti Sanon". NDTV. पहुँचतिथी6December 2018.\n↑ "Sushant Singh Rajput commits suicide at Mumbai home". India Today. 14 June 2020. पहुँचतिथी 14 June 2020.\n"https://bh.wikipedia.org/w/index.php?title=सुशांत_सिंह_राजपूत&oldid=697855" से लिहल गइल\nLast edited on 10 जुलाई 2021, at 04:35\nएह पन्ना पर आखिरी बेर संपादन 10 जुलाई 2021 के 04:35 बजे भइल रहल।


व्यस्तता का चलते नाच नचैया धूम मचैया से अलगा हो गइलन रवि किशन | Anjoria's Weblog\nPosted on नवम्बर 5, 2011 by Anjoria\tभोजपुरी फिलिमन के सदाबहार सुपर स्टार रवि किशन महुआ टीवी के लोकप्रिय शो “नाच नचैया धूम मचैया” के होस्टिंग नियमित रूप से ना करीहें काहे कि एह घरी उनुका बैक टू बैक कई फिलिम के शूटिग करे के पड़त बा. एह फिलिमन में भोजपुरी आ हिन्दी दुनु के फिलिम बाड़ी सँ.\nThis entry was posted in खबर, टीवी, मनोरंजन and tagged रविकिशन by Anjoria. Bookmark the permalink.\tवर्डप्रेस (WordPress.com) पर एक स्वतंत्र वेबसाइट या ब्लॉग बनाएँ .


हुआवेइ G9 Lite Price in India, Full Specs - 1st June 2020 | Digit\nCurrent Best Price of हुआवेइ G9 Lite is ₹ 0\nहुआवेइ G9 Lite Specifications\nउत्पाद के नाम : Huawei G9 Lite\nहुआवेइ G9 Lite Brief Description\nहुआवेइ G9 Lite Smartphone 5.2 -इंच स्क्रीन Full HD IPS LCD Capacitive touchscreen के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 424 पर इंच बा | फोन2GHz Octa कोर प्रोसेसर से संचालित बा और एकर रैम3GB बा. हुआवेइ G9 Lite Android 6.0 ओएस पे काम करेला.\nफोन HiSilicon Kirin 650 प्रोसेसर से संचालित बा|\nहुआवेइ G9 Lite मे कनेक्टिविटी के तरीका बा : ,GPS,Wifi,HotSpot,Bluetooth,\nहुआवेइ G9 Lite के कैमरा मे Auto Focus,Face Detection,HDR,Touch Focus,Video Recording लोड बा|


टटका खबर, बियफे, १ मार्च २०१२ – टटका खबर\nटटका खबर, बियफे, १ मार्च २०१२\nपटना में सीबीआई के विशेष अदालत मुख्यमंत्री रहल लालू प्रसाद आ डा॰ जगन्नाथ मिश्र समेत कई दोसर लोग का खिलाफ चारा घोटाला के एगो मामिला में आरोप तय कर दिहलसि. लालू कहलन कि उनुका के सत्ता से बेदखल करे खातिर उनुकर विरोधी झूठ मुकदमा में फँसा दिहले. डा॰ जगन्नाथ मिश्रा कहले कि ऊ कवनो अधिकारी के सेवा विस्तार के अनुशंसा अपना फायदा खातिर ना बलुक जनहित खातिर कइले रहले बाकिर सीबीआई ओकर गलत अर्थ लगा लिहले बिया.\nपूर्वी चंपारण के गोविंदगंज से विधायक रह चुकल कांग्रेसी नेता रामाशंकर पाण्डेय के बुध का दिने निधन हो गइल.\nपटना जंक्शन का लगे भइल बम विस्फोट से एगो रेल चालक घवाहिल हो गइल. बम मीठापुर गुमटी का लगे शायद कूड़ा में फेंकल रहे. संजोग से बम कम ताकत वाला रहुवे.\nविधानसभा चुनाव पूरा होखते नगर निकायन के चुनाव प्रक्रिया शुरू हो जाई. १६ से २२ मार्च का बीच मतदाता सूची के पुनरीक्षण के काम होखी. एहसे पिछला चुनाव में जवना लोग के नाम सूची में ना रहल से आपन नाम जोड़वा सकेला.\nएनआरएचएम घोटाला में सीएमओ लोग बकल शुरू कर दिहले बा. सीबीआई क शिकंजा अपना उपर कसात देख लोग सगरी हालात बयान करे लागल बा. सीबीआई के कहना बा कि ओकरा हर जिला में गड़बड़ी के सुबूत मिलत बा. एह घोटाला में तब के प्रमुख सचिव स्वास्थ्य रहल प्रदीप शुक्ला का खिलाफ दुबारा मामिला बने वाला बा.\nबलिया जिला के रसड़ा का दू गो बूथ पर तीन मार्च के दुबारा मतदान करावल जाई. पीठासीन अधिकारी का लापरवाही से दोसरा बूथ के लोग दोसरा बूथ पर वोट दे दिहलसि.\nसातवाँ आ आखिरी दौर के मतदान खातिर आजु साँझ प्रचार के काम बन्द हो गइल. अब तीन मार्च के एह इलाका के मतदान करावल जाई.\nकेन्द्रीय मंत्री श्रीप्रकाश जायसवाल के आचार संहिता लाँघे के दोषी ना पवलसि चुनाव आयोग.\nकेन्द्र सरकार आजु यातायात नियमन के लाँघे वालन पर लगावल जाये वाला जुर्माना पचगुना करे के फैसला कर लिहलसि. एकरा खातिर मोटर वाहन कानून में संशोधन वाला विधेयक संसद के अगिला सत्र में राखल जाई.\nकेरल में आजु भिनसहरा में मछरी पकड़े वालन के एगो नाव एगो पोत से टकरा गइल जवना से दू गो नाविक मर गइले आ तीन गो के पता नइखे लागत. दू गो मछूआरन के बचा लिहल गइल.\nदिल्ली पुलिस आजु आतंकवादी संगठन लश्कर-ए-तैयबा से जुड़ल एगो अउरी आतंकवादी के हजारीबाग से गिरफ्तार कर लिहलसि.\nइंदौर आ भोपाल में एगो जेल सुपरिटेंडेंट पुरूषोत्तम सोमकुंवर के मकानन पर पड़ल पुलिस छापा में पांच करोड़ से बेसी के संपति मिलल बा.\nगोवा विधानसभा के चुनाव प्रचार आजु साँख खतम हो गइल. ओहिजो तीन तारीख के मतदान करावल जाई.\nअमरीका में आइल भयंकर तूफान में करीब एक दर्जन लोग के मौत हो गइल बा आ सैकड़ो लोग घवाहिल हो गइल बा. इलिनॉइस के हैरिसबर्ग शहर के सबलेबेसी नुकसान भइल बा.\nसीरिया खातिर संयुक्त राष्ट्र आ अरब लीग के विशेष दूत कौफी अन्नान जल्दिये दमिश्क जाये वाला बाड़न. ओहिजा ऊ सीरिया के राष्ट्रपति बशर अल असद से बातचीत कर के हिंसा रोके पर चरचा करीहें.\nकुवैत में ५० में से ३३ गो सांसद सीरिया के जनता खातिर आपन नैतिक आ भौतिक समर्थन जतवले बाड़े.\nईरान में शुक का दिने चुनाव होखे वाला बा.\nबिहार विधानसभा में आजु सर्वसम्मति से प्रस्ताव पारित करा लिहल गइल. अब मोतिहारी में केन्द्रीय विश्वविद्यालय खोले के प्रस्ताव केन्द्र के मानव संसाधन विभाग के भेज दिहल जाई. .\nबिहार के भागलपुर, गया आ मुजफ्फरपुर मेडिकल कॉलेजन में पीजी के पढ़ाई एही सत्र से शुरू करा दिहल जाई.\nसीबीएसई के परीक्षा आजु से शुरू हो गइल. बोर्ड के कहना बा कि विद्यार्थी चाहे बोर्ड के परीक्षा देसु चाहे स्कूल से, दसवीं का परीक्षाफल से कवनो अन्तर नइखे पड़े के आ दुनु रिजल्ट एके साथ निकालल जाई. अंकोपत्र में ना लिखल रही कि बोर्ड आधारित परीक्षा रहे कि स्कूल आधारित.\nवरिष्ठ कांग्रेसी नेता अर्जुन विक्रम साह के अंतिम संस्कार आजु बेतिया के रामनगर में राजकीय सम्मान का साथे करा दिहल गइल. नब्बे साल का उमिर में अर्जुन विक्रम साह के निधान मंगल का देर रात में पटना में हो गइल रहे.\nभारत के महेश भूपति आ रोहन बोपन्ना के जोड़ी दुबई ओपन टेनिस चैंपियनशिप के प्री क्वार्टर-फाइनल में पहुंच गइल बावे.\nपटना में पहिला बेर होखत विश्व महिला कबड्डी प्रतियोगिता के शुभारंभ करत नीतीश कहलनकि एशियाई खेल में कबड्डी के मान्यता मिल चुकल बा आ जल्दिये ओलम्पिको में एकर मान्यता मिल जाई. बिहार खातिर ई गर्व के बाति बा कि पहिला विश्व महिला कबड्डी पटना में करावल जात बा. एह प्रतियोगिता में सोलह देश के टीम शामिल भइल बा. आजु पहिला मैच में भारत कोरिया के पैंतीस तेरह का अन्तर से हरा दिहलसि.\nसरकार आजु सुप्रीम कोर्ट से निहोरा कइलसि कि एक सौ बाइस गो दूरसंचार लाइसेंस रद्द करे खातिर समय सीमा बढ़ा दिहल जाव. कोर्ट दू जून ले एह लाइसेंसन के रद्द करे के कहले बिया बाकिर सरकार अउरी समय चाहत बिया. काहे कि स्पेक्ट्रम नीलामी के प्रक्रिया में कम से कम चार सौ दिन लागी.\nकेन्द्रीय मंत्रिमंडल अगिला लेखा साल खातिर न्यूट्रिएंट आधारित सबसिडी के दर तय करे वाला प्रस्तावन के मंजूरी दे दिहलसि. एह साल पोटाश आ फास्फेट खाद का सबसिडी में बीस फीसदी कटौती होखे वाला बा.\nओएनजीसी में सरकार के हिस्सा में से पाँच फीसदी शेयर के नीलामी से साढ़े आठे हजार करोड़ रुपिया मिल पावल जबकी सरकार बारह हजार करोड़ रुपिया बिटोरे के सपना देखले रहुवे.\nमुंबई शेयर बाजार आजु बिकवाली का दबाव में १६९ अंक नीचे गिर गइल. सोना के दाम में आजु बड़हन कमी आइल आ सोना छह महीना के सबले निचला दाम पर आ गइल. सोना में ९२० रुपिया प्रति दस ग्राम के कमी आइल बा. हालांकि रुपिया आजु डॉलर का मुकाबले कमजोर पड़ गइल.\nदेश के निर्यात में एह जनवरी में पिछला साल के जनवरी का मुकाबले दस फीसदी के बढ़ोतरी दर्ज भइल.\nसरकार मार्च महीना खातिर खुला बाजार आ राशन का दुकान से बिक्री खातिर १५ लाख ६० हजार टन चीनी जारी कइलसि. देश में एह साल खपत से बेसी चीनी उत्पादन होखे के उमेद बा.\nश्रीलंका पर युद्ध अपराध के जाँच करे के अमेरिकी प्रस्ताव के बड़का बैंक विरोध कइले बाड़े.


खबर भोजपुरी में (शनिचर, 24 जनवरी 2015) – टटका खबर\nवसंत पंचमी का पावन पर्व पर रउरा सभे ला मंगल कामना.\n(शुक, 23 जनवरी के खबर)\nनयी दिल्ली में वीरता के राष्ट्रीय पुरस्कार जीते वाला बचवन का साथे मेनका गाँधी आ पीएम नरेन्द्र मोदी.\nआरा के सिविल न्‍यायालय परिसर में पेशी खातिर ले आवत कैदियन के छोड़ावे खातिर एगो मेहरारू आत्मघाती बम विस्फोट क दिहलस जवना का बाद आपाधापी में दू गो बदमाश – लंबू शर्मा आ अखिलेश उपाध्याय – भाग निकलले सँ. ओह मेहरारू के आ संजोग से ओकर बगल में मौजूद एगो सिपाही के ठाँवे पर मौत हो गइल. एक दर्जन से अधिका लोग घवाहिल हो गइल जवना में से चार जने के हालत गंभीर बा.\nयूपी विधानपरिषद चुनाव में भाजपा के एगो उम्मीदवार दयाशंकर सिंह हार गइलन जबकि सपा के आठो आ बसपा के तीनो उम्मीदवार जीत गइले. भाजपा के एगो उम्मीदवार जीते में सफल रहलन. भाजपा के उमेद रहुवे कि दोसरो दल के कुछ लोग के वोट बटोरे में ओकरा सफलता मिली. ओने परिषद के कानपुर स्नातक खण्ड सीट के उपचुनाव में भाजपा समर्थित उम्मीदवार अरूण पाठक चुना गइलन.\nभाजपा के राष्ट्रीय अध्यक्ष अमित शाह शुक का दिने पटना में जननायक कर्पूरी ठाकुर समारोह सभा के संबोधित करत कहलन कि नीतीश कुमार अपना निजी फायदा खातिर बिहार के बरबाद करे वाला लालू प्रसाद से हाथ मिला लिहले बाड़न. चुनाव में जनता उनका के बढ़िया से सिखाई आ भाजपा के बहुमत वाला सरकार बनवाई.\nभारत आवे से पहिले इंडिया टूडे के दिहल एगो साक्षात्कार में अमरीका के राष्‍ट्रपति बराक ओबामा कहले बाड़न कि पाकिस्‍तान में आतंकियन खातिर बनत पनाहगाह बरदाश्त ना होखी आ पाकिस्तान के चाहीं कि मुंबई आतंकी हमला के दोषियन पर कार्रवाई करे. कहलन कि अमरीका भारत संगे मिल के काम करी.\nपहिले के कुछ प्रधानमंत्रियन पर देश के सुरक्षा से जुड़ल कुछ मामिला में लापरवाही करे के आरोप लगावे वाला रक्षामंत्री मनोहर पर्रिकर से कांग्रेस ओह लोग के नाम बतावे ना त माफी माँगे के माँग कइले बिया.\nदिल्‍ली में सांप्रदायिक हिंसा भड़कावे के आरोप भाजपा से लगावे वाला अरविंद केजरीवाल के निंदा कइले बावे चुनाव आयोग आ एकरा के नफरत बढ़ावे वाला आ चुनावी माहौल खराब करे वाला बा कहले बावे. लोग के दोसरा गोलन से घूस ले के आआपा के वोट देबे के बात कहलो खातिर केजरीवाल के नोटिस भेजल गइल बा आ मंगल तकले जवाब मांगल गइल बा.\nलोकपाल आंदोलन का बेरा संघ आ भाजपा के समर्थन लेबे से कवनो गुरेज ना करे वाला अरविंद केजरीवाल के आआपा गोल पर कांग्रेस भाजपा से मिलीभगत के अछरंग लगवले बिया. सभे पूछत बा कि जब किरन बेदी के भाजपा प्रेम जाहिर रहुवे त कवना कारण से केजरीवाल पहिले उनुके के मुख्यमंत्री बनावल चाहत रहले. जबकि आआपा से भरपूर गारी सुनला का बादो कांग्रेस केजरीवाल के मुख्यमंत्री बनावे खातिर समर्थन दिहले रहुवे आ बेटन के किरिया खाए वाला केजरीवालो ओह किरिया के अनदेखी करत मान लिहले रहुवन.\nजम्‍मू कश्‍मीर में पीपुल्‍स डेमोक्रेटिक पार्टी दू गो राज्यसभा सीट ला आपन उम्मीदवार खड़ा करी. ओहिजा से चार गो सीट पर चुनाव होखे वाला बा. पी डी पी नजीर अहमद लवे आ फयाज अहमद मीर के आपन उम्‍मीदवार बनवले बिया.\nयमन में शिया लड़ाका राष्‍ट्रपति मंसूर हादी के इस्‍तीफा स्‍वीकार करे मना कइला पर देश के संसद पर कब्जा क लिहले बाड़न. तीन गो मंत्रियन के डेरो घेर लिहल गइल बा.\nयूरोपीय केंद्रीय बैंक तय कइले बा कि यूरोपीय अर्थव्‍यवस्‍था के बढ़ावा देबे खातिर हर महीना 60 अरब यूरो के परिसंपति खरीदी. एह जानकारी का बाद भारत के शेयर बाजार में लगातार सतवों दिने तेजी बरकरा रहल आ सेंसेक्स 273 अंक चढ़ के 29279 पर बंद भइल. निफ्टी 74 अंक चढ़के नया रिकार्ड बनावत 8836 पर बंद भइल. डालर का मुकाबले रुपिया 28 पइसा मजबूत भइल. सोना 150 रुपिया आ चांदी 400 रुपिया महंग हो गइल.\nआस्‍ट्रेलियाई ओपन टेनिस में चार बार के चैंपियन रहल रोजर फेडरर के आंद्रियाज सेप्‍पी हरा दिहलन. फेडरर अब दौर से बाहर हो गइल बाड़न. डबल्‍स में लिएंडर पेस आ रोहन बोपन्‍ना के जोड़ी पुरुष वर्ग में अउर सानिया मिर्जा आ ब्रूनो सुआरेज के जोड़ी महिला वर्ग में हार के बाहर हो गइल.\nलखनउ में सायना नेहवाल, पी वी सिंधु, पी कश्‍यप, के श्रीकांत आ एच एस प्रणय सैयद मोदी अंतरराष्‍ट्रीय बैडमिंटन टूर्नामेंट के सिंगल्‍स सेमीफाइनल में पहुंच गइल बाड़े.\nतिकोनिया क्रिकेट सीरीज में ऑस्‍ट्रेलिया फाइनल में आ गइल जब एगो करीबी मुकाबला में ऊ इंग्‍लैंड के तीन विकेट से हरा दिहलस.\nबस्ती जिला के पुरनिया स्वाधीनता संग्राम सेनानी 94 साल के राम आसरे चौधरी के बियफे का रात उनुका गांव मंझरिया में निधन हो गइल. अंतिम संस्कार आजु राजकीय सम्मान का साथ क दिहल गइल.\nपूर्वांचल आ बिहार में घाम निकलला का बाद जाड़ा में तनिका कमी आइल बा. बाकिर तेज हवा का चलते साँझ होते फेरू जाड़ कड़ा हो गइल.\nNews in Bhojpuri, आरा बम धमाका, खबर भोजपुरी में


बहुरानी के पहिला शेड्यूल जौनपुर में पूरा – Anjoria\nमहिला समाज के आवाज को बुलंद करत राम मिश्रा क्रियेशन के भोजपुरी फिलिम ‘बहुरानी’ के शूटिंग के पहिला शेड्यूल पिछला दिने उत्तर प्रदेश के जौनपुर जिला में पूरा क लिहल गइल.\nनिर्माता शिवप्रकाश सरोज के एह पारिवारिक फिलिम के निर्देशन पराग पाटिल करत बाड़न. लेखक शिव प्रकाश सरोज, संगीतकार राम प्रवेश, गीतकार एस के चौहान अउर शिव प्रकाश, छायाकार जगमिंदर सिंह आ नृत्य निर्देशक अशोक मयंक हउवें.\nकेन्द्रीय भूमिका में शुभम तिवारी, अंजना सिंह, रविराज ‘दीपू’, पूनम दूबे, वीरेन्द्र चौहान ‘निरहू’, राम मिश्रा, अलिया अली, कामना सिंह, बबलू यादव, सुनीता सिंह, रोहित राज आ बालेश्वर सिंह शामिल बाड़ें.


बजट – टटका खबर\nअनकर धन पाईं त सौ मन लुटाईं\nआजु पेश सालाना बजट में वित्त मंत्री आंकड़ा के बाजीगरी त खूब देखवलें बाकिर केहू के कुछ भेंटात लउकत नइखे. मिडिल क्लास के उमेद रहल कि ओह लोग के कुछ राहत मिली बाकिर सगरी उमीद बेकार चल गइल. बजट भाषण का बाद शेयर बाजार में बड़हन गिरावट आइल बा जवन बतावत बा कि आम लोग\nबिहार के बजट पेश ८७६९ करोड़ के घाटा\nबियफे का दिने बिहार के साल १३ १४ के बजट पेश कइलें वित्त मंत्री सुशील कुमार मोदी. एह बजट में सबले अधिका खरचा पढ़ाई पर राखल गइल बा जवन कुल खरचा के १५.२९ फीसदी बा. सड़क पर १२.४५ फीसदी, जल संसाधन पर ७.१ फीसदी, आ खेती पर ६.४ फीसदी के खरचा करी बिहार सरकार. इहो\nअखिलेश यादव आपन पहिला बजट पेश कइलन\nआजु यूपी विधानसभा में हंगामा का बीच मुख्यमंत्री अखिलेश यादव आपन पहिला बजट पेश कइलन. एह में सपा के चुनावी वादा पूरा करे खातिर सगरी योजना ला धन दिहल गइल बा. विद्यार्थियन के लैपटॉप भा टैबलेट देबे खातिर, बेरोजगारी भत्ता खातिर, आ मुसलमानन से कइल सगरी वादा पूरा करे खातिर सरकार धन के कोताही नइखे


ई देश ह वीर जवानन के… – Anjoria\nई देश ह वीर जवानन के…\nअगस्त 20, 2010 भोजपुरी\nहर साल आजादी मिलला के खुशी में हमनी के 15 अगस्त के राष्ट्रीय परब के रूप में मनावेनी जा. हमनी के एह 15 अगस्त से ठीक 22995 दिन पहिले अंग्रेजन के गुलामी से आजाद भइल रहनी जा. जवना बेरा हमनी के आजाद भइनी जा ओह बेरा हमनी के नइकी सरकार के सामने आम लोगन के रोटी, कपड़ा आ मकान के दीहल सबसे पहिलका लक्ष्य रहे. बाकिर ऊ लक्ष्य अबहीं तक पूरा नइखे हो पाइल !! जवन लोग आपन जान के बिना परवाह कइले विदेशी हुक्मरानन से हमनी के मुक्त करवलस, ऊ लोग ई सब देख के खून के लोर पीअत बा. ओही में से एगो बाड़न शंभू दत्त (शर्मा). इहां के आपन नाम के आगे से शर्मा एह से हटा देले बानी काहे कि एह से उहां के जातिगत अलगावद के गंध आवेला. शंभू जी से हमार मुलाकात दू साल पहिले 10 अक्टूबर के लाजपत भवन, नई दिल्ली में भइल रहे. गांधीयन सत्याग्रह ब्रीगेड के महासचिव श्री दत्त के उमिर 90 के ऊपर रहे अउर उहां के कामकाज करे के तरीका कवनो नवजवान के फेल क देवे वाला रहे. नियत समय से पांच मिनट पहिले हम उहां से मिले पहुंच गइल रहनी. हम उहां के अनुभव के पूरा-पूरा लाभ उठावे के प्रयास कइनी. पहिलका सवाल हमार संविधान के प्रासंगिता के ऊपर रहे, उहां के बिना कवनो लाग-लपटे के बिहार के लाल राजेन्द्र बाबू कि ऊ बात कोट कइनी जवना में राजेन्द्र बाबू कहले रहीं, हमनी के संविधान नीमन बा. बाकिर जब नीमन से नीमन चीज बेइमानन के हाथ में पड़ेला त ओकर मोल माटी के बराबर हो जाला. राजनीतिक लोगन के आचार-व्यवहार से शंभू जी बहुते दुखी रहन, उ कहलन कि, आज के राजनीतिज्ञ वोट खातिर जनता के शराबी आ बेइमान बना रहल बाड़न. उहां से हम पूछनी कि अगर आज गांधी जी जीयत रहतीं त उहां के इ सब देख के का करतीं? उहां के जवाब रहे, गांधी त ई कबो ना सोचले होइहें कि उनकर सपना के भारत के अइसन हाल हो जाई. उहां के रहतीं त उहां के ‘हार्ट अटैक’ हो जाइत. गांधी जी के बारे में आपन अनुभव बांटत उहां के कहनी कि, एक बार हम काका कालेलकर से गांधी के एक पैरा में परिभाषित करे के कहनी त, कालेलकर जी गांधी जी के चार शब्दन में परिभाषित करत कहनी कि, – सत्य, अहिंसा, संयम आ सेवा एह चार गो तत्व से मिलके गांधी के निर्माण होखेला. तब से ई चार गो शब्द हमरा जिनगी के जीवनमंत्र बन गइल.\nबाकिर शंभू जी के देश के हालात के देख के ई विश्वास ना होखत रहे कि उनका ख्वाबन के ताबीर अतना भयानक होई. उनकर कहनाम रहे कि, जब नागरिक चुप बइठ जइहें अउर देश जुल्म बरदास्त करी त देश डूब जाई. हमनी जइसन नवजवानन के संदेश देत शंभू जी कहनी कि, हम आपन नया पीढ़ी से उहे बात कहे के चाहब जवन हमरा से हमार बुजुर्ग लोग कहले रहे-अगर भारते ना रही त के जीवीत रही, अगर भारत बचल रहल त रहहूं वाला रउए लोग बानीं.\nशंभू जी जइसन कई लाख लोग अबहियों जीवित बा जे गुलामी के दंश के झेलले बा अउर अब आजाद भारत के बुरा हाल प लोर बहा रहल बा. एही आलोक में पिछला9अगस्त 2010 के दिल्ली में ‘‘एट होम समारोह’’ में बिहार से आइल पांच गो आजादी के मस्तानन – सिवान से सत्यनारायण साह आ राम लक्ष्मण सिंह, पूर्वी चम्पारण से आइल युगल सिंह आ अरवल से आइल राम एकवाल शर्मा आ श्री द्वारिक साव के राष्ट्रपति जी के ओर से सम्मानित कइल गइल. सम्मानित होखे वालन आजादी के एह दिवानन के दोसरा दिने दिल्ली स्थित बिहार निवास में स्थानीय आयुक्त आलोक वर्द्धन चतुर्वेदियो सम्मानित कइलन अउर आजादी से जुड़ल एह लोगन के कहानियन के बहुते संजीदगी से सुनलन.\nएह समय प हमरा हिंदी के एगो गीत के कुछ पंक्ति इयाद आ रहल बा-\nमैदां में अगर हम डट जाएं, मुश्किल है कि पीछे हट जाएं .\nजवना बेरा ई गीत साहिर लुधियानवी जी लिखले होइहें, ओह बेरा का ऊ ई सोचले होइहें ई देश\nवीरन के जगह प भ्रष्टन खातिर जानल जाई. आज खुद हमनी के आपन दुश्मन बन गइल बानी जा.\nशंभू जी के शब्दन के आगे बढ़ावत हम आपन बात खतम करे के चाहत बानी- ऐ ! हमार नवजवान भाई लोग आपन जवानी के अइसहीं बरबाद मत होखे दी लोग, भ्रष्टतंत्र के खतम करे के दिशा में आगे आईं लोग अउर अपना बुजुर्गन के ख्वाबन के ताबीर के भयानक होखे से बचावे में आपन योगदान दीं लोग. अपना बुजुर्गन खातिर हमनी के ओर से इहे सबसे बड़ श्रद्धांजलि होई.\nरखिया बन्हा लऽ भइया


प्रधान न्यायाधीश – टटका खबर\nराष्ट्रपति भवन में काल्हु भइल एगो सादा समारोह में न्यायमूर्ति एन. वेंकट रमणा के भारत के प्रधान न्यायाधीश के किरिया धरावल गइल. ऊ देश के 48वां प्रधान न्यायाधीश होइहें. 16 महीना ले अपना पद पर रहला का बाद न्यायमूर्ति रमणा अगिला साल 26 अगस्त के सेवानिवृत हो जइहें. एह किरिया धराई समारोह में राष्ट्रपति रामनाथ


‘ई कईसन प्रथा’ के पहिला झलक जारी – Anjoria\nभोजपुरी फिलिम ‘ई कईसन प्रथा’ के पहिला झलक देखा दिहल गइल आ जेही देखल सभे पसंद कइल एह लुक के.\n‘ई कईसन प्रथा’ अइसन फिलिम ह जे सभके सोचे पर मजबूर कर दी कि हमनी के हिंदुस्तान के गांव कवना ओर ले जात बानी. ‘ई कईसन प्रथा’ के निर्देशक निहाल सिंह आ निर्माता दिलीप वर्मा एकरा के भोजपुरी फिलिम के संस्कार बतावत बाड़ें.\nविराज भट्ट, रिंकू घोष, आ बृजेश त्रिपाठी के मुख्य भूमिका वाली ई फिलिम एगो अइसन प्रथा के पर्दाफाश कइले बिया जवन सभके झकझोर करे राख दी. एकर शूटिंग वाराणसी आ जौनपुर में भइल बा.\n‘कसम वर्दी के’ बिहार में 20 सितम्बर के रिलीज होखी


भोजपुरी भाषा में पढ़ें: फिल्मी दुनिया आ नशाखोरी के बहस थरिया में छेद कि कथी में छेद! | Bhojpuri article film world intoxication bollywood jaya bachchan ravi kishan social media drugs ncb nodakm– News18 Hindi\nबहस चलल फिल्मी दुनिया में नशाखोरी पर. मीडिया, पुलिस अउरी जांच करे वाली एजेंसियन से होत इस संसद तक आइल. लेकिन संसद में एकर का संयत रूप लउकल. थरिआ, छेद अउरी फेमिनिज्म तक के बात उठल. अब एकरा में जया प्रदा, मनोज तिवारी बहुत लोग आ गइल बा.\nLast Updated : September 18, 2020, 18:07 IST\nजब जया बच्चन कहली कि ड्रग के बाति उठा के फिलमी दुनिया के “कुछ लोग जवना थरिया में खाता, ओही में छेद करता. लाजो नइखे लागत” त पूरा बहस धधकि गइल. सोसल मीडिया पर मारो- मारो के आवाज आवे लागल. कतने लोग त जया बच्चन के जवन ना कहे के तवनो कहे लागल. सब जानते रहे कि जया बच्चन के इशारा भोजपुरी फिल्मन के सुपर हिरो रवि किशन आ कंगना रानावत के ओर बा. काहें से कि ओकरा एके दिन पहिले संसद में रवि किशन कहले कि “ड्रग के समस्या बढ़ि रहल बा. हमार फिल्मी दुनिया में भी ई फइल रहल बा.\nहमार सरकार से गुजारिश बा कि एकरा पर कठोर कारवाई होखो. नारकोटिक्स कंट्रोल ब्यूरो (एनसीबी) बहुत बढ़िया काम कर रहल बा.” जब जया बच्चन के समर्थक फिल्मी प्राणी एह बयान पर खिसियाए - गुर्राए लागल लोग त रवि किशन कहले कि हम ई नइखीं कहले कि फिलमी दुनिया के सभे लोग नशेड़ी बा आ ड्रग लेता, बाकिर जे लेता ओकरा के रोके के परी. कंट्रोल करे के परी. ना त नया पीढ़ी नशा में डूबि जाई. देश के ताकत ई नौजवाने होले सन. ऊहे जब नशेड़ी- भंगेड़ी हो जइहन सन, त समाज चौपट हो जाई. ई ड्रग पाकिस्तान आ चीन से आवता.\nपड़ोसी देश हमनी के देश के बरबाद करेके षड्यंत्र करतार सन. मनोज तिवारी, रवि किशन के समर्थन कइले. कहले कि रवि किशन ठीके बात कहले बाड़न. ई सही बात बा कि सब ड्रग ना लेला. बाकिर जे लेता ऊ आपन स्वास्थ्य चौपट करता आ एगो खराब परिपाटी के नींव राखता. ड्रग के गंदगी फइल ता. फिल्मी दुनिया के ओह हिस्सा पर कारवाई होखे के चाहीं. एकरा बाद टीवी वाला हेमा मालिनी के धइले सन. कहले सन कि एह मुद्दा पर राउर का बिचार बा. हेमा मालिनी कहली कि फिल्मी दुनिया के सब लोग ड्रग ना लेला.\nजया बच्चन जी ठीक कहतारी कि कुछ लोग फिल्मी दुनिया के बदनाम करता. ओ लोगन के अइसन ना करे के चाहीं. हेमा मालिनी बचि- बचि के बयान दिहली. जया बच्चन के ऊ नाराज कइसे क सकेली. भाजपा के हई त का करी. आपन समाज आ संग साथो त देखे के बा. अब एह बिषय पर टीवी आ सोसल मीडिया पर युद्ध छिड़ल बा. एकरा पहिले के किस्सा रउंवा सब जानते बानी कंगना रानावत आ महाराष्ट्र सरकार के बीच के बीच कवना स्तर पर कटुता रहे. कटुता तब चरम पर हो गइल जब कंगना के घर के एगो हिस्सा सरकारी एजेंसी- बीएमसी (वृहन्मुंबई म्यूनिसिपल कारपोरेशन) तूरि दिहलसि.\nकंगना कहले बाड़ी कि फिल्मी दुनिया के 99 परसेंट लोग नशीली दवाई (ड्रग) लेला लोग. त जया बच्चन के गुस्सा उनहूं पर रहे.\nत अब तिनतरफा लड़ाई हो गइल बा. एमें राजनीतिक नेता लोग अपना तरीका से काम कर रहल बा. सबसे बड़का भूमिका में सुब्रह्मण्म स्वामी जी बाड़े. ढेर लोग कहता कि ऊ एह मामला के सलटा के छोड़िहें. एगो त कंगना रानावत बनाम महाराष्ट्र सरकार. दूसरका- महाराष्ट्र सरकार बनाम मीडिया आ तिसरका- फिलमी दुनिया बनाम फिलमी दुनिया, माने एगो गुट कंगना के पक्ष में त दोसरका कंगना के खिलाफ. कुछ लोग दूध- भात वाला भी बाड़न- माने अइसन लोग जे चुप्पी मारि के बइठल बा. चुप्पी वाला लोगन के अपना इज्जत के खेयाल बा. का जाने ए दादा, कुछु बोलि दीं आ लेना के देना परि जाउ.\nएसे चुपे रहल ठीक बा. सब त आपन- आपन कमजोरिया जानते बा. केहू कहीं धरा सकेला, त केहू कहीं. ऊ ड्रग नइखे लेत त ओकर औरी कुछु के डर बा. फिल्मी दुनिया के लोग चिहुंकल अवस्था में सांसत में बा. आ जनता जनार्दन के मन में जवन फिलमी दुनिया के छवि रहल ह, ऊ टूटि के चकनाचूर हो गइल बा. अब चाय के दोकान पर फिल्मी दुनिया आ रिया चक्रवर्ती के अलावा के सही आ के गलत भी शामिल हो गइल बा. अच्छा भला जया बच्चन के छवि रहल ह. जनता जनार्दन में ऊ छवि धूरि में मिलि गइल. लोग कहता कि नशाखोरी पर बोलल थरिया में छेद कइसे भइल रे भाई.\nथरिया में छेद भइल बा कि बड़कवा लोगन के इज्जत में छेद भइल बा. जया बच्चन, काहें महाराष्ट्र सरकार आ नशेड़ियन के तरफदारी करतारी. त एक आदमी कहता कि आरे भाई, ई कुल सुविधाभोगी प्रजाति के लोग ह. शिव सेना के कार्यकर्ता बंबई में हावी बाड़े सन. ओकनिए के सरकार बा. जया बच्चन के बंबइए में रहेके बा. त ओकनी के पक्ष में बोलि के ऊ सुरक्षित हो गइली. एही के कहल जाला सुविधाभोगी प्रजाति. राजनीति के राजनीति हो गइल. आ फिलमी दुनिया के तथाकथित बड़कवा समुदाय में उनुकर बड़ाई हो गइल. बड़कवे लोग नु पारटी करेला, ओमें कुछु पारटी में ड्रग भा नशाखोरियो होला.\nत नाक के लड़ाई बा. एही बीच में एगो नामी हिरोइन जयाप्रदा के आ गइला से ममिला अउरी गरमा गइल. जयाप्रदा कहली कि जया बच्चन ओह घरी काहें चुप हो गइली जब उनुकरे पारटी के एगो नेता हमरा चड्ढी (कच्छी) के रंग बतावत रहे. ओह घरी त जया बच्चन चुप्पी सधले रहली. हमरा नियर हिरोइन के सरेआम अपमान होत रहे आ ऊ एको शब्द ना बोलली. त अपना हित के सुरक्षा खातिर कब बोलेके बा आ कब चुप रहेके बा, एही के नांव राजनीति ह का? आ ईहे बड़कवा लोगन के चरित्र ह का? ठीक मौका पर बोलल आ ठीक मौका पर चुप रहल एगो कला ह. त जया बनाम जया हो गइल.\nएगो लड़ाई ट्वीट के बा. ट्वीट पर कंगना रानावत कुछु ना कुछु अइसन बोलि देत बाड़ी कि महाराष्ट्र सरकार के मरिचा लागि जाता. आ महाराष्ट्रे सरकार के ना ओकर समर्थक आ फिलमी दुनिया के कुछ बड़कवा लोगन के भी मरिचा लागि जाता. ओने कुछु टीवी चैनल वाला एह मसला के अउरी गरम कइले रहतारे सन. रोजे रिया चक्रवर्ती के कौनो ना कौनो व्हाट्स एप मैसेज उजागर होत रहता. कई गो टीवी चैनल त परोक्ष रूप से कहतारे सन कि सुशांत सिंह राजपूत के हत्या भइल बा आ ओमें महाराष्ट्र के सत्तारूढ़ कुछ नेता भी जुड़ल बाड़े सन. त टीवी चैनल पर ई बहस उत्तेजना पैदा क देता.\nकतने लोग त एह उत्तेजना के आदी हो गइल बा. घर के बड़ बुजुर्ग कहता लोग कि टेलीविजन के नशा त गांजा आ हेरोइन से भी बढ़ि के बा. ई टीवी वाला का जाने कौन नशा चटा देतारे सन कि घर के कुल्हि मेहरारु, लइकी, लइका ओकरे नशा में डूबल बाड़े सन. त अब सनसनी आ उत्तेजना के बिना टीवी के टीआरपी ना बढ़ि. कुछु अइसन बहस करे वालन के टीवी वाला बोला के बहस करावतारन स जवन खाली हुलेलेले करे में माहिर बा, उत्तेजना पैदा करे में माहिर बा. ओने रिया चक्रवर्ती जेल में बाड़ी आ उनुकरा भा उनुकरा भाई के व्हाट्स एप से रोजे कौनो ना कौनो रहस्यमय बातचीत प्रकट होत रहता.\nलोगन के धारणा ई बा कि कंगना रानावत आवे वाला समय में भारतीय जनता पार्टी (भाजपा) में शामिल होइहें. केंद्र सरकार उनुका के वाई कटगरी के सुरक्षा देके उनुकर इंट्री बुक क देले बिया. संभव बा बिहार के जल्दिए होखे वाला चुनाव में कंगना भाजपा के स्टार प्रचारक होखसु. एकरा अलावा पश्चिम बंगाल में भी चुनाव अगिले साल बा. त कंगना पश्चिम बंगाल में भी स्टार प्रचारक हो सकेली.\nअब कंगना के घर तुरि के शिव सेना अपना खिलाफ एगो मामला खोल देले बिया. कंगना बीएमसी पर मुकद्दमा कइके दू करोड़ रुपया के भरपाई के नोटिस भेजले बाड़ी. अभी ऊ अपना भाई के बियाह में अपना घरे मनाली गइल बाड़ी. कहे वाला कहता कि मनाली से ट्वीट कके ऊ कई लोगन के चैन से सूते नइखी देत. त कई लोग अइसनो बा कि एह मसला पर ऊ सूते के नइखे चाहत. मामला कहां पहुंची, देखत रहीं.\nBhojpuri News Bollywood jaya bachchan NCB Ravi Kishan social media नशा


सोनिया राहुल के ‘कुरबानी’ देखावे का फेर में बिया कांग्रेस – टटका खबर\nबतावल जात बा कि कांग्रेस पार्टी का तरफ से पूरा प्लान खींचा गइल बा कि अगिला 19 तारीख के जब सोनिया आ राहुल गाँधी नेशनल हेराल्ड के संपति हड़पे वाला तूंबाफेरी का मुकदमा में अदालत में हजिर होखीहें तब जमानत के बांड ना भरी लोग आ अगर अदालत जेल भेज दिहलसि त केन्द्र सरकार पर राजनीतिक बदला लेबे के अछरंग लगावत बवाल कइल जाई. आ अगर अदालत जेल ना भेज दिहलसि त ओकरे के आपन जीत आ बेकसूर होखे के नाम देके अपना पक्ष में हवा बनावल जाई.\nअधिका उमेद इहे बा कि अदालत एह लोग के गिरफ्तार ना कराई काहे कि ई लोग समन पर हाजिर हो गइल बा आ आगहूं होखत रही एकर उमेद कइल जा सकेला. एहसे ई बहुते जरूरी बा कि कांग्रेसी खेल समुझल जाव आ एह लोग के प्लान से जनता बढ़िया से जान जाव. मीडिया त सच देखावे से रहल. सोशल मीडिया पर एकर जिम्मेदारी बा कि ऊ सच सामने ले आवे आ एह लोग के झापसपट्टी से जनता के चेतवले राखे.


बाबा रामदेव के उम्मीदन पर खरा उतरे के बात कहलन नरेन्द्र मोदी – टटका खबर\nबाबा रामदेव के उम्मीदन पर खरा उतरे के बात कहलन नरेन्द्र मोदी\nनयी दिल्ली.05 जनवरी (वार्ता) गुजरात के मुख्यमंत्री आ भाजपा के पीएम उम्मीदवार नरेन्द्र मोदी आजु योगगुरू बाबा रामदेव के उम्मीदन पर खरा उतरे के वादा करत कहलन कि अगर भाजपा सत्ता मे आवत बिया त उ बाबा जे उठावल मुद्दन के सौ फीसदी पूरा करीहें.\nयोग गुरू बाबा रामदेव के एगो कार्यक्रम मे आइल नरेन्द्र मोदी कहले कि अगिला चुनाव ऐतिहासिक होखी. अगर भाजपा सत्ता मे आई त कर प्रणाली के सरल बनावे के कोशिश कइल जाई. कहलन कि देश के विकास ला मंगल ग्रह से नेता बोलावे के जरूरत ना होके सही नीतियन के लागू करे के जरूरत बा.\nमोदी कहले कि उनका जिनिगी में निराशा नाम के कवनो बात नइखे. उनकर महतारी बचपने से आशावादी होखल सिखवले बाड़ी. कहलन कि जब उनका प बेमतलब के अछरंग लगावल जाला तबो उनका इहे लागेला कि देश के लोग के धन्यवाद कि एगो चाय बेचेवाला के अपना कान्हे उठा लिहले बा.